open-index/open-wikipedia-markdown huggingface dataset:
అనీల సుందర్

**అనీల సుందర్** (జననం 1951 నవంబర్ 11) సింధీ కమ్యూనిటీకి చెందిన భారతీయ శాస్త్రీయ నృత్యకారిణి. కథక్, ఒడిస్సీ నృత్యాలకు ప్రసిద్ధి చెందింది.

ఆమె వివిధ ఇతివృత్తాలతో ప్రయోగాలు చేసింది. భారతీయ జానపద నృత్యంలోని కొన్ని అంశాలను జోడించి సింధీ నృత్య నాటకానికి ఆమె రూపాన్ని ఇచ్చింది. ఆమె బ్యాలెట్‌లలో కొన్ని మొహెంజొదారో కోల్పోయిన సింధు నాగరికత, సిక్కా సజన్ జీ – సింధ్ ప్రేమ పురాణాలు, థీయు నా జుదా జానీ ముంఖాన్ – ప్రేమ, సంపద గురించి ప్రశ్నించడం, సింధ్ మున్హింజీ అమ్మ - భారతదేశ విభజన రోజులలో సింధీల కష్టాల కథలను వివరించింది.

## బాల్యం, విద్యాభ్యాసం
అనీల సుందర్ 1951 నవంబరు 11న ఉల్హాస్‌నగర్‌లో వైద్య నిపుణులు డాక్టర్ నాంకి, డాక్టర్ గోవింద్ మఖిజానీలకు జన్మించింది. ఆమె ముంబై యూనివర్సిటీలో క్లినికల్ సైకాలజీలో మాస్టర్స్ డిగ్రీని పొందింది. ఆమె 11 సంవత్సరాల వయస్సులో అలహాబాద్‌లోని ప్రయాగ్ సంగీత సమితి నుండి కథక్ పరీక్షలో పట్టభద్రురాలైంది. ఆమె గురువులు హజారీలాల్, దమయంతి జోషి. అలాగే ఆమె విజయ్ కుమార్ శ్రేష్ఠ వద్ద కూడా శిక్షణ పొందింది.

## కెరీర్
ముంబైలోని జై హింద్ కాలేజీలో లెక్చరర్‌గా కొంతకాలం విధులు నిర్వహించింది. ఇక నృత్యం విషయానికి వస్తే 1968లో యూనివర్శిటీ ఆఫ్ బాంబే నిర్వహించిన యూత్ ఫెస్టివల్‌లో ఇంటర్-కాలేజియేట్ క్లాసికల్ డ్యాన్స్ పోటీలో ఆమె అరంగేట్రం చేసింది. 1971లో లయన్స్ క్లబ్ ఆఫ్ బాంబేచే స్పాన్సర్ చేయబడిన యూత్ ఎక్స్ఛేంజ్ ప్రోగ్రామ్ విద్యార్థిగా ఆమె జపాన్‌ సందర్శించింది.

ఆ తరువాత ఆమె నట్బర్ మహారాణా, శంకర్ బెహ్రా వంటి గురువుల వద్ద ఒడిస్సీ నేర్చుకుంది. ఆమె 1999లో ఓర్లాండోలోని ఆరవ అంతర్జాతీయ సింధీ సమ్మేళన్ (కన్వెన్షన్)లో, న్యూయార్క్‌లోని లాంగ్ ఐలాండ్ సింధీ అసోసియేషన్‌తో కలిసి ప్రదర్శన ఇచ్చింది. ఆమె 1998, 2000లలో సింధు దర్శన్ మహోత్సవ్‌లో లేహ్‌లో ప్రదర్శన ఇచ్చింది. ఆమె దేశంలోనే కాక అమెరికా, జపాన్, పశ్చిమ ఆఫ్రికా, యునైటెడ్ అరబ్ ఎమిరేట్స్, స్కాండినేవియన్ దేశాలు, యునైటెడ్ కింగ్‌డమ్ వంటి వివిధ దేశాలలో ప్రదర్శన ఇచ్చింది.

## దాతృత్వం
అనీల సుందర్ సామాజిక కార్యక్రమాలలో చురుకుగా ఉంటుంది. 1975లో ఆమె నైజీరియాలో నేషనల్ ఉమెన్ సొసైటీ ఆఫ్ నైజీరియా కోసం లాగోస్‌లోని ఇండియన్ ఉమెన్ రెసిడెంట్స్ నిర్వహించిన ఫండ్ రైజర్ ప్రదర్శన ఇచ్చింది. దేశంలో ఆమె 2001లో జబల్‌పూర్‌లోని క్యాన్సర్ ఆసుపత్రి కోసం, ముంబైలోని పేద బాలికల కన్యాదాన్ కోసం నిధుల సేకరణకై కూడా ప్రదర్శనలు ఇచ్చింది.

## ఇవీ చూడండి

* జానపద సాహిత్యం
* జానపద నృత్యం
* నృత్యంలో భారతీయ మహిళల జాబితా

## మూలాలు

వర్గం:మహిళా కథక్ కళాకారులు
వర్గం:ఒడిస్సీ నాట్యకళాకారులు
వర్గం:సింధీ ప్రజలు
వర్గం:భారతీయ నాట్య కళాకారులు
గోపగాని రవీందర్

**గోపగాన రవీందర్** 
 తెలంగాణ రాష్ట్రానికి చెందిన సాహితీకారుడు, ఉపాధ్యాయుడు. ఇతను మూడు దశాబ్దాలుగా ఆదిలాబాద్‌ జిల్లాలోని ఉట్నూరు ఏజేన్సీ ప్రాంతంలో అవిశ్రాంత సాహితీ ప్రస్థానం చేస్తున్నాడు. మూలవాసుల అడుగుజాడలకై అడుగులు వేస్తూ, గిరిజను ల జీవితాలను కవిత్వంలో బలంగా చిత్రీకరణ చేస్తున్నాడు. ప్రస్తుతం మంచిర్యాల జిల్లా దండేపల్లి ఉన్నత పాఠశాలలో తెలుగు ఉపాధ్యాయులుగా విధులు నిర్వహిస్తున్నాడు.

## జననం,విద్య

అనువంశికంగా, సాంప్రదాయకంగా కవి పండితులు కాని, కనీసం అక్షరజ్ఞానం లేని కుటుంబం నుండి వచ్చాడు. వరంగల్‌ జిల్లాలోని ఖిలా వరంగల్ మండలంలోని తిమ్మాపురం (హావేలి) గ్రామంలో గోపగాని రాములు, శాంతమ్మలకు 13 జూన్‌, 1971లో రవీందర్‌ జన్మించారు. స్థానిక గ్రామంలోనే ఐదవ తరగతి వరకు, గ్రామానికి మూడు కిలోమీటర్ల దూరంలో ఉన్న పోలీసు క్యాంపులోని మామునూరు ఉన్నత పాఠశాలలో పదవ తరగతి వరకు నడుచుకుంటు వెళ్ళి చదువుకున్నారు. హన్మకొండ లో ఇంటర్‌, డిగ్రీ, కాకతీయ యూనివర్సిటీ లో ఎం.ఎ., ఎమ్‌.ఫిల్‌ పూర్తి చేశారు. ఉపాధ్యాయ నియామాకాల్లో భాగంగా ఉమ్మడి ఆదిలాబాద్‌ ప్రాంతంలో ఉద్యోగం రావడంతో పాఠాలు బోధిస్తూనే సాహితీయానం చేస్తున్నారు. 9వ తరగతి చదువుతున్నప్పుడే శ్రీశ్రీ ‘మహాప్రాస్థానం’ పాఠశాల గ్రంథాలయం నుండి తీసుకొని చదవడంతో అతని మీద గాఢమైన ముద్రను వేసింది. కవిత్వం పట్లను ప్రేరణ రగిలించింది. గ్రామంలోని ఏకశీల యూత్‌ అసోసియేషన్‌ అండ్‌ లైబ్రరీ నిర్వహించే సాహితీ కార్యక్రమాలు రాయాలనే ఉత్సాహన్ని కల్గించింది.

## రచనలు
సమాజంలోని అసమానతలనే కవితా వస్తువులుగా స్వీకరించి రాసిన అతని కవితలు పుస్తకాలుగా వెలువడినవి.
# అంకురం (2001),
# చిగురు (2009),
# చెరగని సంతకం (2015),
# దూరమెంతైన (2019)
# ‘**నేలమ్మ నేలమ్మ గేయరూపకవిత్వం`పరిశీలన’ (2012), **(కవితా సంపుటాలతో పాటుగా పాటకు జాతీయ స్థాయి అవార్డును అందుకున్న సుద్దాల అశోక్‌తేజ గేయాలపై పరిశోధన చేశారు.)
# ‘**తెలంగాణ కథకులు కథాంతరంగం’ (2016) **లో వెలువరించారు.తెలంగాణ కథ విశిష్టతను చాటే ‘తెలంగాణ కథకులు గురించి  తెలిపారు.
# శతారం''' (కవిత్వ విమర్శన వ్యాసాలతో ' శతారం ' పుస్తకాన్ని రచించారు. తెలంగాణ పాట, కథ మీద ఆయన చేసిన పరిశోధన కృషికి గాను ఆయన రచనలు నిదర్శనంగా నిలిచాయి.)
# మా ఊరొక కావ్యం (2024) కవితా సంపుటి.

## అవార్డులు
# శ్రీ సోమ సీతారాములు తెలంగాణ రాష్ట్రస్థాయి సాహితీ పురస్కారం
# పెండెం సత్యనారాయణ ‘అమ్మయాది’ రాష్ట్రస్థాయి పురస్కారం
# ‘బోవెరా సాహితీ పురస్కారం’
# మంచిర్యాల జిల్లా స్థాయి ఉత్తమ ఉపాధ్యాయ అవార్డును అందుకున్నారు.
# తెలుగు తేజోమూర్తి పురస్కారం

## బాధ్యతలు

తెలంగాణ రచయితల వేదిక ఆదిలాబాదు జిల్లా శాఖకు పదేండ్లు ప్రధాన కార్యదర్శిగా బాధ్యతలు నిర్వహిస్తూనే తెలంగాణ ఉద్యమంలో చురుగ్గా పాల్గొన్నారు. ఉట్నూరు ఏజెన్సీలో ఉట్నూరు సాహితీ వేదిక ను స్థాపించారు. ఏజెన్సీలో సాహితీ వికాసం కోసం అనేక కార్యక్రమాలు చేశారు. 50 నెలల పాటు నిర్విరామంగా మొదటి ఆదివారం కవి సమ్మేళనం నిర్వహించి రికార్డు సృష్టించారు. ఉసావే ద్వారా ‘ఉట్నూరు కవిత`2014’, ఉట్నూరు సాహితీ సంచిక, ఉట్నూరు సాహితీ కెరటాలు’ సంకలనాలు వెలువరించి ఆ ప్రాంత సాహితీ చైతన్యానికి దోహదం చేశారు. అనేక సాహితీ వ్యాసాలు రాస్తూనే స్థానికత బలంగా ఉండే రచనలు రావాలని నిరంతరం తపిస్తూంటారు. తెలంగాణ రచయితల వేదికకు రాష్ట్ర ఉపాధ్యక్షుడిగా ఉంటూనే, సాహితీ స్రవంతి లక్షెట్టిపేట సంస్థకు అధ్యక్షులుగా ఉండి ఈ కరోనా కాలంలో ఇక్కడి కవులతో ‘ఊపిరి పాట’ (2020) కవితా సంకలనానికి సంపాదకులుగా వెలువరించడం అతని సాహితీ కృషికి నిదర్శనంగా నిలిచింది.

## మూలాలు

వర్గం:తెలంగాణ కవులు
వర్గం:తెలంగాణ ఉపాధ్యాయులు
డోనా గంగూలీ

**డోనా గంగూలీ** (జననం 1977 ఆగస్టు 22) భారతీయ ప్రఖ్యాత ఒడిస్సీ నృత్యకారిణి. ఆమె గురువు కేలుచరణ్ మోహపాత్ర వద్ద నృత్య పాఠాలు నేర్చుకుంది. దీక్షా మంజరి అనే శిక్షణాలయం 2000లో **స్థాపించిన** ఆమె నాట్య శిక్షణ తరగతులు నిర్వహించడమేకాక తన బృందంతో దేశంలోని అన్ని ప్రధాన నగరాలలో నృత్యోత్సవాలు నిర్వహిస్తుంది. అంతేకాకుడా అమెరికా, ఇంగ్లండ్‌, చైనా, సింగపూర్, బంగ్లాదేశ్‌లలోనూ తరచూ ప్రదర్శనలు ఇస్తూవుంటారు. 

## బాల్యం, విద్యాభ్యాసం
డోనా రాయ్ 1977 ఆగస్టు 22న కోల్‌కాతాలోని బెహలాలో ఒక సంపన్న వ్యాపార కుటుంబంలో జన్మించింది. ఆమె తల్లిదండ్రులు సంజీవ్ రాయ్, స్వప్న రాయ్. ఆమె లోరెటో కాన్వెంట్ స్కూల్ లో విద్యాభ్యాసం చేసింది.

## కెరీర్
డోనా గంగూలీ తన 3 సంవత్సరాల వయస్సులో అమలా శంకర్ వద్ద నృత్యం నేర్చుకోవడం ప్రారంభించింది. తరువాత ఆమె గురు గిరిధారి నాయక్ మార్గదర్శకత్వంలో ఒడిస్సీకి మారింది. కేలుచరణ్ మోహపాత్ర వద్ద డ్యాన్స్ పాఠాలతో ఒడిస్సీలో ప్రావీణ్యం సంపాదించింది.

## వ్యక్తిగతం
దాదా అని భారతీయులంతా ముద్దుగా పిలుచుకునే క్రికెట్‌ దిగ్గజం సౌరవ్ గంగూలీ తన చిన్ననాటి స్నేహితుడు. ఆమె తనని 1997లో వివాహం చేసుకుంది. ఈ దంపతులకు సనా అనే కుమార్తె 2001లో జన్మించింది.

## దీక్షా మంజరి
డోనా గంగూలీ 2000 సంవత్సరంలో కోల్‌కతా నగరంలో దీక్షా మంజరి అనే డ్యాన్స్ స్కూల్ ప్రఖ్యాత గాయని లతా మంగేష్కర్‌ చేతుల మీదుగా స్థాపించింది. ఇది 2000లకు పైగా విద్యార్థుల సామర్థ్యాన్ని కలిగి ఉంది. అందులో అభ్యాసకులు నాట్య శిక్షణ తరగతులేకాకుండా విభిన్న అంశాల్లో శిక్షణ పొందుతున్నారు. డ్యాన్స్ కాకుండా, ఈ సంస్థలో యోగా, డ్రాయింగ్, కరాటే, స్విమ్మింగ్ వంటి ఇతర విభాగాలు ఉన్నాయి.
ఇక్కడ శిక్షణ పొందిన బృందంతో కలసి దేశంలోని అన్ని ప్రధాన నగరాలలో నిర్వహించే నృత్యోత్సవాల్లో డోనా గంగూలీ ప్రదర్శనలిస్తుంది. అంతేకాకుండా అమెరికా, ఇంగ్లండ్‌, చైనా, సింగపూర్, బంగ్లాదేశ్‌లలో కూడా తరచూ ప్రదర్శనలు ఇస్తుంటారు. 
అక్టోబరు 2012లో డోనా గంగూలీ రవీంద్రనాథ్ ఠాగూర్ షాప్మోచన్‌కు నృత్య దర్శకత్వం వహించారు. ఇందులో డోనా గంగూలీతో పాటు తన గారాల పట్టి సనా గంగూలీ కూడా పాల్గొనడం విశేషం.

## మూలాలు

వర్గం:ఒడిస్సీ నాట్యకళాకారులు
వర్గం:1977 జననాలు
వర్గం:భారతీయ నాట్య కళాకారులు
ఇండోర్-5 శాసనసభ నియోజకవర్గం

**ఇండోర్-5 శాసనసభ నియోజకవర్గం** మధ్య ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం ఇండోర్ జిల్లా, ఇండోర్ లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.

## ఎన్నికైన సభ్యులు

## మూలాలు

వర్గం:మధ్య ప్రదేశ్ శాసనసభ నియోజకవర్గాలు
దైవజ్ఞ శర్మ

**దైవజ్ఞ శర్మ** (ఆంగ్లం:** Daivagna Sharma**) (జననం 1955 జూలై 07) తెలంగాణ రాష్ట్రం సిద్దిపేట జిల్లాకు చెందిన సంఖ్యాశాస్త్రవేత్త ,
 జ్యోతిష్యుడు, సంఖ్యాశాస్త్రవేత్త.

## తొలినాళ్లలో
దైవజ్ఞ శర్మ తెలంగాణలోని సిద్దిపేటలో జన్మించి 1980లో హైదరాబాద్‌కు వెళ్లి స్థిరపడ్డారు.

## కుటుంబం
అతని భార్య పేరు అంజలి దేవి, ఆమె గుండె ఆగిపోవడంతో ఆమె చనిపోయింది 

### అవార్డులు & గౌరవాలు
thumb|269x269px|తెలంగాణ ప్రభుత్వ భాషా సాంస్కృతిక శాఖ నిర్వహించిన శివార్చన కార్యక్రమంలో పాల్గొన్న దైవజ్ఞ శర్మ
దైవజ్ఞ శర్మ సాంస్కృతిక కార్యక్రమాలకు హాజరయ్యేవారు, కళా ప్రదర్శనలను ప్రారంభించారు, ప్రతిభావంతులకు అవార్డులు అందజేశారు 

## మూలాలు

వర్గం:1955 జననాలు
వర్గం:జీవిస్తున్న ప్రజలు
వర్గం:జ్యోతిష్యం
వర్గం:తెలంగాణ వ్యక్తులు
ఎల్.బి. నగర్ కుడివైపు ఫ్లైఓవర్

**ఎల్.బి. నగర్ కుడివైపు ఫ్లైఓవర్** (మాల్ మైసమ్మ ఫ్లైఓవర్) అనేది తెలంగాణ రాష్ట్రం, రంగారెడ్డి జిల్లా, హయాత్‌నగర్‌ మండలంలోని ఎల్.బి. నగర్ చౌరస్తాలో ఉన్న ఫ్లైఓవర్. విజయవాడ నుంచి హైదరాబాద్‌ వచ్చే వారికి ఎల్బీనగర్‌ నుంచి దిల్‌సుఖ్‌నగర్‌ వైపు వెళ్ళే మార్గంలో విజయలక్ష్మి థియేటర్‌ ముందు ప్రారంభమై ఎల్బీనగర్‌ మహాల్‌ మైసమ్మ దేవాలయానికి 60 మీటర్ల ముందు వరకు 42 కోట్ల రూపాయలతో 960 మీటర్ల పొడవు, 12 మీటర్ల వెడల్పుతో 3 లైన్లతో ఈ ఫ్లైఓవర్ నిర్మించబడింది. ఎస్‌ఆర్‌డీపీలో భాగంగా చేపట్టిన పనుల్లో పూర్తయిన 19వ ఫ్లైఓవర్ ఇది. దీనికి పక్కనే ఎల్.బి. నగర్ ఎడమవైపు ఫ్లైఓవర్ కూడా ఉంది.

## నిర్మాణం
ఎల్బీనగర్‌ మహాల్‌ మైసమ్మ దేవాలయం వెనుక భాగం నుంచి సరూర్‌నగర్‌ స్టేడియం వైపుకు నిర్మించడానికి 2019లో ఈ ఫ్లైఓవర్ నిర్మాణ పనులు ప్రారంభమయ్యాయి. కానీ మైసమ్మ దేవాలయం రోడ్డు మధ్యలోని రావడంతో పనులు ఆపేయబడ్డాయి. పలు చర్చల తరువాత దేవాలయం ముందుకే కుదించి ఫ్లైఓవర్ నిర్మించాలని నిర్ణయించబడింది.

మొత్తం 13 ఫౌండేషన్‌లు, 12 స్లాబ్‌లతో నిర్మించిన ఈ ఫ్లైఓవర్‌ నిర్మాణానికి 26.56 కోట్లు కాగా, ఫ్లైఓవర్‌ నిర్మాణం కోసం స్థల సేకరణ నిధులతో కలిసి 42 కోట్లు అయింది.

## ప్రారంభం
ఈ ఫ్లైఓవర్‌ను 2023 మార్చి 25న తెలంగాణ రాష్ట్ర ఐటి, పురపాలక, పరిశ్రమల శాఖామంత్రి కల్వకుంట్ల తారక రామారావు ప్రారంభించాడు. ఈ కార్యక్రమంలో ఎల్.బి. నగర్ ఎమ్మెల్యే దేవిరెడ్డి సుధీర్ రెడ్డి, ఎమ్మెల్సీలు పట్నం మహేందర్ రెడ్డి, బొగ్గారపు దయానంద్, డిప్యూటి మేయర్ మోతే శ్రీలత రెడ్డి తదితరులు పాల్గొన్నారు.

## కొత్త ఫ్లైఓవర్ ప్రయోజనాలు
* ఈ ఫ్లైఓవర్‌ నిర్మాణంతో హయత్‌నగర్, చౌటుప్పల్  నల్గొండ, విజయవాడ వైపు నుండి దిల్ సుఖ్ నగర్,  హైదరాబాదు వైపు వచ్చే ఎల్.బి. నగర్ జంక్షన్ లో ట్రాఫిక్‌ సమస్యకు శాశ్వత పరిష్కారం దొరుకడంతోపాటు 65 శాతం మేర ట్రాఫిక్‌ తగ్గుతుంది.
* చింతలకుంట వద్ద వాహనాల వెయిటింగ్ పీరియడ్ గణనీయంగా తగ్గడంవల్ల వాయు కాలుష్యం కూడా తగ్గుతుంది.

## మూలాలు

వర్గం:రంగారెడ్డి జిల్లా
వర్గం:హైదరాబాదు రవాణా
వర్గం:తెలంగాణ రహదారులు
వర్గం:తెలంగాణ ప్రభుత్వ నిర్మాణాలు
వర్గం:హైదరాబాదులోని ఫ్లైఓవర్లు
వర్గం:2023 స్థాపితాలు
ఎల్.బి. నగర్ ఎడమవైపు ఫ్లైఓవర్

**ఎల్.బి. నగర్ ఎడమవైపు ఫ్లైఓవర్** అనేది తెలంగాణ రాష్ట్రం, రంగారెడ్డి జిల్లా, హయాత్‌నగర్‌ మండలంలోని ఎల్.బి. నగర్ చౌరస్తాలో ఉన్న ఫ్లైఓవర్.  42 కోట్ల రూపాయలతో 780 మీటర్ల పొడవు, 12 మీటర్ల వెడల్పుతో 3 లైన్లతో ఈ ఫ్లైఓవర్ నిర్మించబడింది. దీనికి పక్కనే ఎల్.బి. నగర్ కుడివైపు ఫ్లైఓవర్ కూడా ఉంది.

## ప్రారంభం
కొత్తగూడ ఫ్లై ఓవర్‌ను 2019 మార్చి 1న తెలంగాణ రాష్ట్ర ఐటి, పురపాలక, పరిశ్రమల శాఖామంత్రి కల్వకుంట్ల తారక రామారావు ప్రారంభించాడు. ఈ కార్యక్రమంలో హోంమంత్రి మహమూద్ అలీ , రాష్ట్ర పశుసంవర్ధక శాఖ మంత్రి తలసాని శ్రీనివాస్ యాదవ్, కార్మిక శాఖామంత్రి సిహెచ్ మల్లారెడ్డి, మేయర్ బొంతు రామ్మోహన్, ఎల్.బి. నగర్ ఎమ్మెల్యే దేవిరెడ్డి సుధీర్ రెడ్డి, జిహెచ్ఎంసి కమిషనర్ ఎం. దానకిషోర్ తదితరులు పాల్గొన్నారు.

## కొత్త ఫ్లైఓవర్ ప్రయోజనాలు

* ఈ ఫ్లై ఓవర్‌ నిర్మాణంతో హైదరాబాదు, దిల్‍సుఖ్‍నగర్ నుండి హయత్‌నగర్, చౌటుప్పల్,  నల్గొండ, విజయవాడ వైపు వెళ్ళే ఎల్.బి. నగర్ జంక్షన్ లో ట్రాఫిక్‌ సమస్యకు శాశ్వత పరిష్కారం దొరుకడంతోపాటు 65 శాతం మేర ట్రాఫిక్‌ తగ్గుతుంది.
* చింతలకుంట వద్ద వాహనాల వెయిటింగ్ పీరియడ్ గణనీయంగా తగ్గడంవల్ల వాయు కాలుష్యం కూడా తగ్గుతుంది.

## మూలాలు

వర్గం:రంగారెడ్డి జిల్లా
వర్గం:హైదరాబాదు రవాణా
వర్గం:తెలంగాణ రహదారులు
వర్గం:తెలంగాణ ప్రభుత్వ నిర్మాణాలు
వర్గం:హైదరాబాదులోని ఫ్లైఓవర్లు
వర్గం:2019 స్థాపితాలు
మీటర్ (2023 సినిమా)

**మీటర్‌** 2023లో తెలుగులో విడుదలైన సినిమా. మైత్రీ మూవీ మేకర్స్‌ సమర్పణలో   క్లాప్ ఎంట‌ర్‌టైన్‌మెంట్ బ్యానర్‌పై చిరంజీవి (చెర్రీ), హేమలత పెదమల్లు నిర్మించిన ఈ సినిమాకు రమేశ్‌ కడూరి దర్శకత్వం వహించాడు. కిరణ్ అబ్బవరం,  అతుల్య రవి, పోసాని కృష్ణమురళి, సప్తగిరి ప్రధాన పాత్రల్లో నటించిన ఈ సినిమా టీజర్‌ను 2023 మార్చి 22న, ట్రైలర్‌ను విడుదల చేసి, సినిమాను 2023 ఏప్రిల్ 7న విడుదల చేసి, 2023 మే 5న  నెట్‌ఫ్లిక్స్‌ ఓటీటీలో స్ట్రీమింగ్ ప్రారంభంకానుంది.

## నటీనటులు
* కిరణ్ అబ్బవరం
* అతుల్య రవి
* పోసాని కృష్ణమురళి
* వినయ్ వర్మ
* సప్తగిరి
* ధనుష్ పవన్
* సూర్య
* పృధ్వీ రాజ్
* గౌతమ్ రాజ్
* తాగుబోతు రమేష్
*వంశీ  నెక్కంటి
*కల్పలత
*సమ్మెట గాంధీ
*దేవీశ్రీ ప్రసాద్
*కేశవదీపక్
*రోహిణి 

## పాటల జాబితా
*చమ్మక్ చమ్మక్ పోరీ రచన: బాలాజీ,గానం. అరుణ్ కౌండిన్య, ఎం. ఎల్. గాయత్రి 
*ఓ బేబీ జారిపోమాకే ,రచన: బాలాజీ, గానం.ధనుంజయ్ 
*మీటర్ టైటిల్ సాంగ్, రచన: బాలాజీ , గానం.సాయి కార్తీక్ .
*
*
*

## సాంకేతిక నిపుణులు
*బ్యానర్:  క్లాప్ ఎంట‌ర్‌టైన్‌మెంట్
*నిర్మాత:  చిరంజీవి (చెర్రీ), హేమలత పెదమల్లు
*కథ, స్క్రీన్‌ప్లే, దర్శకత్వం:   రమేశ్‌ కడూరి 
*సంగీతం: సాయి కార్తీక్   
*సినిమాటోగ్రఫీ:  వెంకట్. సి .దిలీప్ 
* ఎడిటర్:  కార్తీక్ శ్రీనివాస్. ఆర్

## మూలాలు

వర్గం:2023 తెలుగు సినిమాలు
మీనాక్షి శ్రీనివాసన్

**మీనాక్షి శ్రీనివాసన్** (జననం 1971 జూన్ 11) భారతీయ శాస్త్రీయ నృత్య కళాకారిణి, కొరియోగ్రాఫర్. భరతనాట్యంలోని పందనల్లూర్ శైలిలో ఆమె ప్రతిభావంతురాలు. ఆమె అలార్మెల్ వల్లి వద్ద శిక్షణ పొందింది. ఈ సాంప్రదాయ శైలి యువ తరం నృత్యకారులలో అత్యంత ఆశాజనకమైన సోలో వాద్యకారులలో ఒకటిగా పరిగణించబడుతుంది.

ఆమె మద్రాస్ మ్యూజిక్ అకాడమీ వార్షిక అంతర్జాతీయ నృత్యోత్సవం, సింగపూర్‌లోని SIFAS ఫెస్టివల్ ఆఫ్ ఇండియన్ క్లాసికల్ మ్యూజిక్ అండ్ డ్యాన్స్, ప్యారిస్‌లోని మ్యూసీ గుయిమెట్ వంటి అనేక ఇతర కార్యక్రమాలలో ప్రదర్శన ఇచ్చింది. ఆమె 2011లో సంగీత నాటక అకాడమీ నుండి ఉస్తాద్ బిస్మిల్లా ఖాన్ యువ పురస్కారాన్ని అందుకుంది.

ప్రొఫెషనల్ ఆర్కిటెక్ట్ కూడా అయిన ఆమె తమిళనాడులోని చెన్నైలో కాల్మ్ స్టూడియో అనే బోటిక్ ఆర్కిటెక్చరల్ ప్రాక్టీస్‌ను నిర్వహిస్తోంది.

## ప్రారంభ జీవితం
1971 జూన్ 11న చెన్నైలో జన్మించిన మీనాక్షి శ్రీనివాసన్ మొదట కళాక్షేత్ర ఫౌండేషన్ కు చెందిన వెంకటాచలపతి దగ్గర భరతనాట్యంలో శిక్షణ పొందింది. తర్వాత ఆమె అలార్మెల్ వల్లి దగ్గర శిక్షణ తీసుకుంది.

## కెరీర్
దక్షిణ భారతదేశంలోని మద్రాస్ మ్యూజిక్ అకాడమీ, బ్రహ్మ గానసభ, కృష్ణ గానసభ వంటి ముఖ్యమైన సభలలో ఆమె ప్రదర్శనలు ఇచ్చింది.

ఆమె బెంగుళూరు హబ్బా, నాదం ఫెస్టివల్, పరిక్రమ ఫెస్టివల్, శిల్పారామన్ డ్యాన్స్ ఫెస్టివల్, కోల్‌కతాలోని డోవర్ లేన్ మ్యూజిక్ కాన్ఫరెన్స్, దేవదాసి ఫెస్టివల్, సూర్య ఫెస్టివల్, స్వరాలయ ఫెస్టివల్, నిశాగంధి ఫెస్టివల్‌తో సహా దేశంలోని ఇతర ప్రాంతాలలో నృత్యోత్సవాలలో ప్రదర్శన ఇచ్చింది.

అంతర్జాతీయంగా ఆమె SIFAS ఫెస్టివల్ ఆఫ్ ఇండియన్ క్లాసికల్ మ్యూజిక్ & డ్యాన్స్‌లో ఎస్ప్లానేడ్ - థియేటర్స్ ఆన్ ది బే ఇన్ సింగపూర్, సింగపూర్ రిపర్టరీ థియేటర్; మలేషియాలోని రామ్లీ ఇబ్రహీం సూత్ర డ్యాన్స్ థియేటర్, కెనడాలోని వాంకోవర్‌లో గైట్ టు ది స్పిరిట్ ఫెస్టివల్, ఇంగ్లాండ్‌లోని లండన్‌లో యంగ్ మాస్టర్స్ ఫెస్టివల్, ఫ్రాన్స్‌లోని పారిస్‌లో మ్యూసీ గుయిమెట్. ఆమె హాలండ్, బెల్జియంలలో కూడా ప్రదర్శనలు ఇచ్చింది.

## అవార్డులు

* 2007లో నాట్య కళా విపంచి బిరుదు ప్రదానం
* 2012లో కళా దర్శిని  
* నృత్య అభినయ సుందరం
* 2011లో కేంద్ర సంగీత నాటక అకాడమీ ఉస్తాద్ బిస్మిల్లా ఖాన్ యువ పురస్కారం

## ఇవీ చూడండి
* జానపద సాహిత్యం
* జానపద నృత్యం
* నృత్యంలో భారతీయ మహిళల జాబితా

## మూలాలు

వర్గం:1971 జననాలు
వర్గం:భారతీయ నాట్య కళాకారులు
వర్గం:సంగీత నాటక అకాడమీ అవార్డు గ్రహీతలు
వర్గం:ఇండియన్ క్లాసికల్ కొరియోగ్రాఫర్
వర్గం:భారతీయ శాస్త్రీయ సంగీతము
కోస్టి

**కోస్టి** 2023లో తెలుగులో విడుదలైన హార్రర్‌ కామెడీ డ్రామా సినిమా. తమిళంలో ‘ఘోస్టీ’ పేరుతో విడుదలైన ఈ సినిమాను తెలుగులో ‘కోస్టి’ పేరుతో  గంగా ఎంటర్‌టైన్‌మెంట్స్‌ బ్యానర్‌పై నిర్మించిన ఈ సినిమాకు కళ్యాణ్ దర్శకత్వం వహించాడు. కాజల్ అగర్వాల్, రాధికా శరత్‌ కుమార్‌, యోగి బాబు, కేఎస్‌ రవికుమార్‌ ప్రధాన పాత్రల్లో నటించిన ఈ సినిమాను 2023 మార్చి 22న విడుదలవగా, ఏప్రిల్‌ 7న జీ-5 ఓటీటీలో స్ట్రీమింగ్‌ కానుంది.

## నటీనటులు

* కాజల్ అగర్వాల్ (ద్విపాత్రాభిన‌యం)
* రాధికా శరత్‌ కుమార్‌
* యోగి బాబు
* కేఎస్‌ రవికుమార్‌
* ఊర్వశి
* మనోబాల
* సంతాన భారతి
* సత్యన్
* స్వామినాథన్
* జగన్‌
* రెడిన్ కింగ్స్లీ
* తంగదురై 
* ఆడుకలం నరేన్ 
* మనోబాల
* మొట్ట రాజేంద్రన్ 
* మయిల్‌సామి
* దేవదర్శిని
*సురేష్ చంద్ర మీనన్ 
* సుబ్బు పంచు అరుణాచలం
* లివింగ్‌స్టన్ 
* మత్తాన్ బాబు 

## మూలాలు

వర్గం:2023 తెలుగు సినిమాలు
జహీరా

**జహీరా** ఒక భారతీయ సినిమా నటి.

## సినిమారంగం
1969లో *ఆన్ హర్ మెజెస్టి సీక్రెట్ సర్వీస్‌* అనే జేమ్స్ బాండ్ సినిమా ద్వారా సినిమారంగంలోకి అడుగుపెట్టింది. 1970లలో హిందీ సినిమాల్లో నటించింది. 1974లో వచ్చిన *కాల్ గర్ల్* అనే సినిమాలో తొలిసారిగా ప్రధాన పాత్రలో కనిపించింది. ఆ తరువాత *ఆద్మీ సడక్ కా*, *నౌక్రి* మొదలైన సినిమాల్లో కూడా నటించింది. దేవ్ ఆనంద్, శతృఘ్న సిన్హా, జహీదా, జీవన్‌లతో నటించిన *గ్యాంబ్లర్* సినిమా విజయవంతం అయింది. జహీరా కొన్ని పంజాబీ సినిమాల్లో కూడా నటించింది. తన పేరును జహెరా అని రాసుకునేది.

## సినిమాలు
* *ఆన్ హర్ మెజెస్టి సీక్రెట్ సర్వీస్* (1969): జారా
* *ది గ్యాంబ్లర్* (1971) (జహీరాగా): జూలీ
* *అనోఖా దాన్* (1972)
* *అంజాన్ రాహెన్* (1974): సునీత
* *అలింగన్* (1974)
* *కాల్ గర్ల్* (1974): మాయ/కామిని
* *తూఫాన్ ఔర్ బిజిలీ* (1975): మాధురి/షీలా
* *జిందా దిల్* (1975): రేఖ
* *మేరే సర్తాజ్* (1975): పర్వీన్ J. గుల్రేజ్
* *ఏక్ హన్స్ కా జోడా* (1975): టీనా
* *ధర్మాత్మ* (1975) (జహిర్రాగా)
* *హర్ఫాన్ మౌలా* (1976) (జహెర్రాగా): ఖవాలీ అనౌన్సర్
* *టాక్సీ టాక్సీ* (1977): జ్యోతి శర్మ
* *సాల్ సోల్వన్ చద్య* (1977): బబ్లీ
* *ఆద్మీ సడక్ కా* (1977) (జహెర్రాగా): వందనా టాండన్
* *కాలా ఆద్మీ* (1978)
* *ఆహుతి* (1978): కుసుమ్
* *నౌక్రి* (1978): రామోలా
* *ఖుదా కసం* (1981) (జహీరాగా): లతిక
* *షక్కా* (1981) (జహెర్రాగా): మీనా
* *దో ఖిలాడి* (1976)

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:భారతీయ సినిమా నటీమణులు
వర్గం:పంజాబీ సినిమా నటీమణులు
వర్గం:హిందీ సినిమా నటీమణులు
మాధురీ భట్టాచార్య

**మాధురీ భట్టాచార్య**, కర్ణాటకకు చెందిన సినిమా నటి, మాజీ మోడల్. కన్నడ, హిందీ సినిమాలలో నటించింది.

## జీవిత విశేషాలు
మాధురీ భట్టాచార్య కర్ణాటక రాష్ట్రం, బెంగుళూరులోని బెంగాలీ కుటుంబంలో జన్మించింది. ఆర్మీ పబ్లిక్ స్కూల్‌లో చదువుకున్నది. ఆ తరువాత మౌంట్ కార్మెల్ కళాశాలలో సైకాలజీ కోర్సును, రామయ్య కళాశాలలో న్యాయ విద్యను చదివింది. మిస్ బెంగళూరు టైటిల్‌తో సహా అనేక అందాల పోటీలలో గెలుపొందింది.

## వ్యక్తిగత జీవితం
వ్యాపారవేత్త అనురాగ్ ఆర్యతో మాధురీ భట్టాచార్య వివాహం జరిగింది.

## నటనారంగం
*ఖుషీ*, *బిసి బిసి* వంటి కన్నడ సినిమాల ద్వారా మాధురీ భట్టాచార్య తన సినీ జీవితాన్ని ప్రారంభించింది. సోనూ నిగమ్ రూపొందించిన రెండు వీడియోలకు మోడల్ గా చేసింది. సహారా వన్ లో వచ్చిన *కుచ్ లవ్ కుచ్ మస్తీ* అనే టెలివిజన్ ధారావాహికలో నటించింది. 2009లో *బ్యాచిలర్ పార్టీ*, *3 నైట్స్ 4 డేస్* అనే రెండు హిందీ సినిమాలలో నటించింది. 2010 కామెడీ *ప్రేమ్ కా గేమ్‌* సినిమాలో అర్బాజ్ ఖాన్‌తో కలిసి నటించింది. 2011లో *యమ్లా పగ్లా దీవానా* అనే సినిమాలో చిత్రంలో ధర్మేంద్ర, బాబీ డియోల్‌లతో కలిసి "టింకు జియా" అనే ఐటెం సాంగ్‌లో నటించింది. తన మూడవ కన్నడ సినిమా *ప్రసాద్‌*లో ఎనిమిదేళ్ళ చెవిటి-మూగ బాలుడికి తల్లిగా నటించింది.

## సినిమాలు

## మూలాలు

## బయటి లింకులు
* 

వర్గం:జీవిస్తున్న ప్రజలు
వర్గం:పంజాబీ సినిమా నటీమణులు
వర్గం:కన్నడ సినిమా నటీమణులు
వర్గం:భారతీయ సినిమా నటీమణులు
వర్గం:హిందీ సినిమా నటీమణులు
మద్రాస్ మ్యూజిక్ అకాడమీ

**మద్రాస్ మ్యూజిక్ అకాడమీ**  అనేది దక్షిణ భారతదేశంలోని మొట్టమొదటి సంగీత అకాడమీలలో ఒకటి. 1920వ దశకం ప్రారంభంలో ఈ సంగీత అకాడమీ (సంగీత విద్వత్ సభ) ప్రముఖ సంగీత విద్వాంసుల కోసం ఒక సమావేశ మందిరం. ప్రధానంగా కర్ణాటక సంగీత కళారూపాన్ని ప్రోత్సహించడం దీని ఉద్దేశం. 1930లలో భారతీయ శాస్త్రీయ నృత్య రూపమైన భరతనాట్యం పునరుజ్జీవనంలో ఇది కీలక పాత్ర పోషించింది.

మద్రాస్ మ్యూజిక్ అకాడమీ ఆధ్వర్యంలో టీచర్స్ కాలేజ్ ఆఫ్ కర్నాటిక్ మ్యూజిక్ అని పిలవబడే సంగీత కళాశాలను కూడా నడుపుతున్నారు, దానిని అనేక మంది ప్రముఖ సంగీత విద్వాంసులు నిర్వహిస్తారు. టైగర్ వరదాచారి, అప్ప అయ్యర్, వలాది కృష్ణయ్యర్, ముదికొండన్ వెంకట్రామ అయ్యర్ వంటి సంగీత విద్వాంసులు ఎందరో ఈ కళాశాల ప్రిన్సిపాల్ గా వ్యవహరించినవారిలో ఉన్నారు.

## గ్రంథాలయం
మ్యూజిక్ అకాడమీ కె. ఆర్. సుందరం అయ్యర్ మెమోరియల్ లైబ్రరీ ని నిర్వహిస్తోంది. దీని కార్యకలాపాల అభివృద్ధికి ఎస్. విశ్వనాథన్ విరాళంగా రూ. 1,00,000 ఇచ్చారు. టీచర్స్ కాలేజ్ ఆఫ్ మ్యూజిక్ విద్యార్థులు, సభ్యులు, సంగీత విద్యార్థులు, పరిశోధకులకు నిపుణుల కమిటీ సెషన్‌ల అరుదైన పుస్తకాలు, మాన్యుస్క్రిప్ట్‌లు, టేప్ రికార్డింగ్‌లు వగైరా అందుబాటులో ఉంచారు.

## మూలాలు

వర్గం:కర్ణాటక సంగీతం
వర్గం:చెన్నైలోని సాంస్కృతిక కేంద్రాలు
వర్గం:భారతదేశంలో సంగీత వేదికలు
వర్గం:భారతదేశంలోని సంగీత పాఠశాలలు
వర్గం:1928 భారతదేశంలోని స్థాపనలు
వర్గం:భరతనాట్యం
కళాక్షేత్ర ఫౌండేషన్

**కళాక్షేత్ర**  అనేది ముఖ్యంగా భరతనాట్యం నృత్యం, గంధర్వవేద సంగీతంలో సాంప్రదాయ విలువల పరిరక్షణకు అంకితం చేయబడిన కళలు, సాంస్కృతిక అకాడమీ. ఇది చెన్నైలో జనవరి 1936లో రుక్మిణి దేవి అరుండేల్, ఆమె భర్త జార్జ్ అరుండేల్ స్థాపించారు. వారి మార్గదర్శకత్వంలో ఈ సంస్థ అనతికాలంలోనే జాతీయ, అంతర్జాతీయ గుర్తింపును సాధించింది. 1962లో చెన్నైలోని బీసెంట్ నగర్‌లో 40 హెక్టార్ల (99 ఎకరాలు) విస్తీర్ణంలో కొత్త క్యాంపస్‌ నిర్మించి కళాక్షేత్ర మార్చబడింది.

జనవరి 1994లో భారత పార్లమెంటు చట్టం కళాక్షేత్ర ఫౌండేషన్‌ను *[[:en:Institutes_of_National_Importance|ఇన్‌స్టిట్యూట్ ఆఫ్ నేషనల్ ఇంపార్టెన్స్]]* గా గుర్తించింది. కళాక్షేత్ర ప్రస్తుత చైర్మన్ ఎస్. రామదొరై, ప్రస్తుత డైరెక్టర్ రేవతి రామచంద్రన్.

## ఇవి కూడా చూడండి

* కళాక్షేత్ర విలాసిని

## మూలాలు

వర్గం:భారతదేశంలో నృత్య పాఠశాలలు
వర్గం:తమిళనాడు విద్యాసంస్థలు
వర్గం:కర్ణాటక సంగీతం
వర్గం:భారతదేశ సంస్కృతి
వర్గం:సంగీత అకాడమీలు
వర్గం:మద్రాసు విశ్వవిద్యాలయం
వర్గం:1936 స్థాపితాలు
వర్గం:భరతనాట్యం
వర్గం:భరతనాట్యం నృత్య పాఠశాలలు
భికాన్‌గావ్ శాసనసభ నియోజకవర్గం

**భికాన్‌గావ్ శాసనసభ నియోజకవర్గం** మధ్య ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం ఖర్‌గోన్ జిల్లా, ఖాండ్వా లోక్‌సభ నియోజకవర్గం పరిధిలోని ఎనిమిది శాసనసభ నియోజకవర్గాల్లో ఒకటి.

## ఎన్నికైన సభ్యులు

## మూలాలు

వర్గం:మధ్య ప్రదేశ్ శాసనసభ నియోజకవర్గాలు
ఉస్తాద్ బిస్మిల్లా ఖాన్ యువ పురస్కారం

**ఉస్తాద్ బిస్మిల్లా ఖాన్ యువ పురస్కారం**  అనేది సంగీతం, నృత్యం, నాటక రంగాలలో ప్రతిభను ప్రదర్శించిన 40 ఏళ్లలోపు అత్యుత్తమ కళాకారులకు సంగీత నాటక అకాడమీ అందించే వార్షిక భారతీయ పురస్కారం. కెరీర్ తొలినాళ్లలో కళాకారులకు జాతీయ స్థాయిలో గుర్తింపు తెచ్చేందుకు ఈ అవార్డు ఉద్దేశించబడింది. ప్రతి సంవత్సరం 33 మంది కళాకారులను ఎంపిక చేస్తారు. అవార్డు విజేతలు ₹25,000 (US$310) బహుమతిని అందుకుంటారు. 2006 నుంచి ఈ అవార్డును ప్రదానం చేస్తున్నారు.

## పురస్కార గ్రహీతలు

## మూలాలు

వర్గం:పురస్కారాలు
నాగమడుగు ఎత్తిపోతల పథకం

**నాగమడుగు ఎత్తిపోతల పథకం** అనేది తెలంగాణ రాష్ట్రం, కామారెడ్డి జిల్లా, నిజాంసాగర్‌ మండలం, జక్కాపూర్ గ్రామం సమీపంలో నిర్మించబడుతున్న ఎత్తిపోతల పథకం. 476.25 కోట్ల రూపాయలతో నిర్మించబడుతున్న ఈ పథకం ద్వారా జుక్కల్ నియోజకవర్గంలోని నిజాంసాగర్, పిట్లం, పెద్ద కొడప్గల్, బిచ్కుంద మండలాలకు చెందిన 40 గ్రామాలలోని దాదాపు 40 వేల 768 ఎకరాలకు సాగునీరు అందుతుంది.

## నీటి వినియోగం
ఈ పథకంలో భాగంగా 12 కిలోమీటర్ల పైప్‌లైన్‌ నిర్మాణం చేపట్టారు. మంజీరా ఉపనదుల ద్వారా నాగమడుగు ఎత్తిపోతల పథకానికి వరద నీరు వచ్చి చేరి 0.280 టీఎంసీల నీటి సామర్థ్యానికి నిల్వచేస్తూ మిగతా నీటిని మంజీరా నదిలోనికి వదులుతారు. యాసంగిలో నిజాంసాగర్‌ ప్రాజెక్టు వరద నీళ్ళ ద్వారా నాగమడుగు ఎత్తిపోతల పథకానికి అవసరమయ్యే నీటిని వదులుతారు. దాంతో నిజాంసాగర్‌ ప్రాజెక్టు ఆయకట్టు 2 లక్షల 8 వేల ఎకరాలకు సాగునీరు అందించేందుకు నాగమడుగు ఎత్తిపోతల నీరే నిజాంసాగర్‌ ఆయకట్టు మరో 40 వేల 768 ఎకరాలు పెరుగనున్నాయి.

## శంకుస్థాపన
2023 మార్చి 15న నాగమడుగు ఎత్తిపోతల పథకానికి తెలంగాణ రాష్ట్ర ఐటీ, పురపాలక, పరిశ్రమల శాఖామంత్రి కల్వకుంట్ల తారక రామారావు శంకుస్థాపన చేశాడు. ఈ కార్యక్రమంలో మంత్రి వేముల ప్రశాంత్ రెడ్డి, శాసనసభాపతి పోచారం శ్రీనివాస్ రెడ్డి, జహీరాబాద్ ఎంపీ బీబీ పాటిల్, నిజామాబాద్ ఎమ్మెల్యే బిగాల గణేష్ గుప్తా, ‌ఎల్లారెడ్డి ఎమ్మెల్యే జాజాల సురేందర్, ప్రభుత్వ విప్ కామారెడ్డి ఎమ్మెల్యే గంప గోవర్ధన్, స్థానిక ప్రజాప్రతినిధులు, అధికారులు పాల్గొన్నారు.

## మూలాలు

వర్గం:తెలంగాణ జలాశయాలు
వర్గం:నీటి వనరులు
వర్గం:తెలంగాణ ప్రాజెక్టులు
వర్గం:తెలంగాణ ప్రభుత్వ నిర్మాణాలు
వర్గం:తెలంగాణ ఎత్తిపోతల పథకాలు
అనురూప రాయ్

**అనురూపా రాయ్** (జననం: 1977 మార్చి 10) తోలుబొమ్మలాట భారతీయ కళాకారిణి. అలాగే ఆమె తోలుబొమ్మల రూపకర్త, పప్పెట్ థియేటర్ డైరెక్టర్ కూడా.

ఆమెకు కేంద్ర సంగీత నాటక అకాడమీ 2006లో ఉస్తాద్ బిస్మిల్లా ఖాన్ యువ పురస్కారం అందచేసింది. ఆమె ప్రో హెల్వెటియా స్విస్ ఆర్ట్స్ కౌన్సిల్‌లో కళాకారిణిగా యూనివర్సిటీ ఆఫ్ కాలిఫోర్నియా లాస్ ఏంజెల్స్‌లో విజిటింగ్ ఫ్యాకల్టీ.

## విద్యాభ్యాసం

* పాఠశాల - సర్దార్ పటేల్ విద్యాలయ, న్యూఢిల్లీ.
* గ్రాడ్యుయేషన్ - లేడీ శ్రీరామ్ కళాశాల - బి.ఎ (ఆనర్స్) హిస్టరీ - ఢిల్లీ విశ్వవిద్యాలయం
* పోస్ట్ గ్రాడ్యుయేషన్ – ఎం.ఎ హిస్టరీ – లేడీ శ్రీరామ్ కాలేజ్ – సౌత్ క్యాంపస్ – ఢిల్లీ విశ్వవిద్యాలయం

### పప్పెట్ థియేటర్

* 2001లో స్వీడన్‌'లోని స్టాక్‌హోమ్ విశ్వవిద్యాలయంలో డిప్లొమా ఇన్ పప్పెట్ థియేటర్‌
* లా స్కౌలా డెల్లా నుండి గ్వారెటెల్లెలో డిప్లొమా, ట్రడిషనల్ గ్లోవ్ పప్పెట్రీ
* 2002లో బ్రూనో లియోన్ ఆధ్వర్యంలో ఇటలీలోని నేపుల్స్‌లో గ్వారాటెల్లె (స్కూళ్ ఆఫ్ ట్రడిషనల్ గ్లోవ్ పప్పెట్రీ)

## కెరీర్
ఆమె 1998లో ప్రారంభించిన ***గ్రూప్ కటకథ*** 2006లో కటకథ పప్పెట్ ఆర్ట్స్ ట్రస్ట్ గా రిజిస్టర్ అయింది. ఆమె రామాయణం, మహాభారతం నుండి షేక్స్పియర్ కామెడీ వరకు 15 షోలకు పైగా దర్శకత్వం వహించింది. వీరు ఉపయోగించే తోలుబొమ్మలు 3 అంగుళాల నుండి నలభై అడుగుల వరకు ఉంటాయి. వీరు తోలుబొమ్మలాట ప్రదర్శనలు ఐరోపా, జపాన్, దక్షిణ ఆసియా అంతటా పర్యటించారు.

కాశ్మీర్, శ్రీలంక, మణిపూర్ వంటి సంఘర్షణ ప్రాంతాలలో జువెనైల్ రిమాండ్ హోమ్‌లకు సైకో సోషల్ జోక్యాల కోసం తోలుబొమ్మలను ఉపయోగించడం ఆమె పనిలో ప్రధాన అంశం. ఆమె ఎయిడ్స్, లింగ సమస్యల గురించి అవగాహన పెంచడానికి తోలుబొమ్మలను ఉపయోగించి దేశవ్యాప్తంగా యువత, మహిళలతో కలిసి పనిచేసింది.

## ఇవీ చూడండి

* తోలుబొమ్మలాట

## మూలాలు

## బాహ్య లంకెలు

* TEDxITMU - Anurupa Roy

వర్గం:1977 జననాలు
వర్గం:మహిళా కళాకారులు
వర్గం:కేంద్ర సంగీత నాటక అకాడమీ పురస్కార గ్రహీతలు
వర్గం:జానపద కళారూపాలు
వర్గం:వినోద కార్యక్రమాలు
ఆనంద్ మువిదా రావు

ఆనంద్ మువిదా రావు తెలుగు సినిమా నిర్మాత. అతను మిథునం సినిమా ద్వారా గుర్తింపు పొందాడు. ఈ సినిమా  ఉత్తమ విదేశీ భాషా సినిమా అవార్డు క్యాటగిరి  లో ఆస్కార్ కు నామినేట్ అయ్యింది. 

## జీవిత విశేషాలు
ఆనంద్ మువిదారావు విజయనగరం జిల్లా ,రేగిడి మండలం ,వావిలవలస  గ్రామస్తుడు. అతను ప్రైవేటు కంపెనీలో చిరుద్యోగిగా తన జీవితాన్ని ప్రారంభించాడు. తరువాత వ్యాపారవేత్తగా స్థిరపడ్డాడు. సంఘసేవకునిగా మంచి గుర్తింపు పొందాడు. అతనికి సాహిత్యమంటే మక్కువ. తన గ్రామంలో  ఒక గ్రంధాలయాన్ని ఏర్పాటు చేశాడు. పర్యావరణ హిత పద్యాలను రాసి కోటిగాడు పేరుతో ప్రచురించేవారు. 

అతను ఎస్. పి.బాలసుబ్రహ్మణ్యం, లక్ష్మీ కీలక పాత్రల్లో తనికెళ్ళ భరణి దర్శకత్వంలో "మిధునం" సినిమాన్ని 2012లో నిర్మించాడు. ఈ సినిమా 2017లో నంది పురస్కారాన్ని సొంతం చేసుకుంది. 

## వ్యక్తిగత జీవితం
అతనికి భార్య పద్మినితో పాటు ఇద్దరు కుమార్తెలు, ఒక కుమారుడు ఉన్నారు. 

అతను డయాబెటిస్ తో 2023 మార్చి 15న  విశాఖపట్నంలో మరణించాడు.

## మూలాలు

## బాహ్య లంకెలు

వర్గం:2023 మరణాలు
వర్గం:విజయనగరం జిల్లా సినిమా నిర్మాతలు
వర్గం:జనన సంవత్సరం తప్పిపోయినవి
శోభన నారాయణ్

**శోభన నారాయణ్** (1950 సెప్టెంబరు 2) పేరు పొందిన భారతీయ కథక్ నర్తకి. ఆమె ఇండియన్ ఆడిట్ అండ్ అకౌంట్స్ సర్వీస్‌ ఆఫీసర్. ఆమె దేశంలోనే కాక అంతర్జాతీయంగా పలు ప్రదర్శనలు ఇచ్చింది. ఆమెను 1992లో భారత ప్రభుత్వం పద్మశ్రీ పురస్కారంతో గౌరవించింది. ఆమె బిర్జూ మహరాజ్ వద్ద శిక్షణ పొందింది.

## బాల్యం, విద్యాభ్యాసం
శోభన నారాయణ్ నాలుగేళ్ల ప్రాయంలో కోల్‌కతాకు చెందిన సాధన బోస్, ముంబైకి చెందిన గురు కుండల్ లాల్ కథక్‌ను ప్రారంభించారు.

ఆమె ఢిల్లీలోని మిరాండా హౌస్‌లో చదువుకుంది. 1972లో ఫిజిక్స్‌లో మాస్టర్స్ డిగ్రీని పూర్తి చేసింది. ఆమె 2008లో మద్రాస్ విశ్వవిద్యాలయం నుండి డిఫెన్స్ కమ్ స్ట్రాటజిక్ స్టడీస్‌లో ఎం.ఫిల్ చేసింది. తిరిగి ఆమె 2001లో పంజాబ్ విశ్వవిద్యాలయం నుండి సోషల్ సైన్సెస్‌లో ఎం.ఫిల్ పూర్తి చేసింది.

## కెరీర్
ఇండియన్ ఆడిట్స్ అండ్ అకౌంట్స్ సర్వీస్ లో ఆఫీసర్‌గా కూడా విధులు నిర్వహించింది. 2010లో పదవీ విరమణ చేసింది.

## వ్యక్తిగతం
ఆమె దేశంలోని ఆస్ట్రియన్ రిటైర్డ్ రాయబారి డాక్టర్ హెర్బర్ట్ ట్రాక్స్‌ను వివాహం చేసుకుంది.

## గుర్తింపు

* 1992లో భారతప్రభుత్వంచే పద్మశ్రీ
* 1999–2000 సంవత్సరానికి సంగీత నాటక అకాడమీ అవార్డు 
* ఢిల్లీ ప్రభుత్వ పరిషత్ సమ్మాన్
* రాజీవ్ స్మృతి పురస్కారం
* 1985లో బీహార్ గౌరవ్ పురస్కార్
* ఇందిరా ప్రియదర్శిని సమ్మాన్
* రాజధాని రత్న అవార్డు
* శృంగార్ శిరోమణి అవార్డు
* రోటరీ ఇంటర్నేషనల్ అవార్డు
* భారత్ నిర్మాణ్ అవార్డు
* నేషనల్ ఇంటిగ్రేషన్ అవార్డు
* 1990–91 సంవత్సరానికి ఒయిస్కా అవార్డు (జపాన్) 
* 1993లో దాదాభాయ్ నౌరోజీ అవార్డు
* కెల్వినేటర్ GR8 అవార్డు
* FICCI FLO అవార్డు

## ఇవీ చూడండి
* జానపద సాహిత్యం
* జానపద నృత్యం
* నృత్యంలో భారతీయ మహిళల జాబితా

## మూలాలు

వర్గం:పద్మశ్రీ పురస్కారం పొందిన మహిళలు
వర్గం:సంగీత నాటక అకాడమీ అవార్డు గ్రహీతలు
వర్గం:మహిళా కథక్ కళాకారులు
వర్గం:ఢిల్లీ విశ్వవిద్యాలయం పూర్వ విద్యార్థులు
వర్గం:1950 జననాలు
వర్గం:భారతీయ మహిళా నాట్య కళాకారులు
వర్గం:భారతీయ మహిళలు
రంగమార్తాండ

**రంగమార్తాండ** 2023లో విడుదలైన తెలుగు సినిమా. హౌస్‌ఫుల్‌ మూవీస్, రాజశ్యామల ఎంటర్‌‌టైన్‌మెంట్స్‌ బ్యానర్‌లపై కలిపు మధు, ఎస్. వెంకట్ రెడ్డి  నిర్మించిన ఈ సినిమాకు కృష్ణవంశీ దర్శకత్వం వహించారు. ప్రకాష్‌రాజ్, రమ్యకృష్ణ, బ్రహ్మానందం, రాహుల్ సిప్లిగంజ్, శివాత్మిక ప్రధాన పాత్రల్లో ఈ సినిమా 2023 మార్చి 22న విడుదలై, ఏప్రిల్ 7నుంచి అమెజాన్‌ ప్రైమ్ వీడియో ఓటీటీలో స్ట్రీమింగ్ ప్రారంభమైంది.

## నటీనటులు

* ప్రకాష్‌రాజ్ - రంగమార్తాండ రాఘవరావు
* రమ్యకృష్ణ - రాజు గారు
* బ్రహ్మానందం - చక్రపాణి
* రాహుల్ సిప్లిగంజ్ - రాహుల్
* శివాత్మిక - శ్రీ
*అనసూయ భరధ్వాజ్ - గీతా రంగారావు 
*ఆదర్శ్ బాలకృష్ణ - రంగ 
*అలీ రెజా - సిద్దార్థ 
* తనికెళ్ళ భరణి 
* వై. కాశీ విశ్వనాథ్ 
* సన
* భద్రం
* రాజు మాదిరాజు
* ప్రియదర్శిని రామ్
## అవార్డ్స్
ఈ సినిమాకు 69వ ఫిలిం ఫేర్ అవార్డ్స్ సౌత్‌లో బెస్ట్ యాక్టర్ మేల్ క్యాటగిరిలో ప్రకాష్ రాజ్‌కు, బెస్ట్ సపోర్టింగ్ యాక్టర్ మేల్ క్యాటగిరిలో బ్రహ్మానందంకు అవార్డ్స్ వచ్చాయి.

## మూలాలు

వర్గం:2023 తెలుగు సినిమాలు
జఖానియన్ శాసనసభ నియోజకవర్గం

**జఖానియన్ శాసనసభ నియోజకవర్గం** ఉత్తర ప్రదేశ్ రాష్ట్రంలోని నియోజకవర్గాలలో ఒకటి. ఈ నియోజకవర్గం ఘాజీపూర్ జిల్లా, ఘాజీపూర్ లోక్‌సభ నియోజకవర్గం పరిధిలోని ఐదు శాసనసభ నియోజకవర్గాల్లో ఒకటి.

## ఎన్నికైన సభ్యులు

## మూలాలు

వర్గం:ఉత్తర ప్రదేశ్ శాసనసభ నియోజకవర్గాలు
సమీర్ కక్కర్

**స‌మీర్ క‌క్క‌ర్** భారతదేశానికి చెందిన రంగస్థల, సినిమా, టీవీ న‌టుడు. ఆయ‌న‌కు స‌ర్క‌స్‌, న‌యా నుక్క‌డ్‌, శ్రీమాన్ శ్రీమ‌తి, మ‌ణిరంజ‌న్‌, అదాల‌త్ వంటి టీవీ షోలు మంచి గుర్తింపునిచ్చాయి.
## నటించిన సినిమాలు

*1985: ఛుఁ ఛుఁ కార్తీ ఆయీ చిదియా(వీడియో)
*1987: జవాబ్ హమ్ దేంగే– కులకర్ణి
*1987: పుష్పక్ – ధనవంతుడు (సమీర్ ఖాకర్ గా)
*1988: మేరే బాద్
*1988: మేరా షికార్
*1988: షాహెన్‌షా
*1989: గురు - సమీర్
*1989: నఫ్రత్ కి ఆంధీ
*1989: పరిందా – ఇక్బాల్
*1989: రఖ్‌వాలా – తాగుబోతు
*1989: షెహజాదే – సూరజ్ స్నేహితుడు
*1989:  వర్ది – హవల్దార్
*1989: జుర్రట్- మక్ఖాన్ సింగ్
*1990: అవ్వల్ నంబర్ – రావు – టెర్రరిస్ట్
*1991: బారిష్
*1992 ప్యార్ దీవానా హోతా హై
*1993: ధరిపుత్ర – అనాథ ఆశ్రమ నిర్వాహకుడు
*1993: హమ్ హై కమాల్ కే – కానిస్టేబుల్ పన్నా (సమీర్ కాకడ్ గా)
*1993: కిర్దార్(TV సిరీస్) – ధెలిసా సింగ్ – ముఖ్బీర్
*1993:  తహ్కిఖాత్– సలీం
*1994: దిల్బార్ – డ్రంక్ (సమీర్ ఖకడ్ గా)
*1994: దిల్‌వాలే – ఆర్డర్లీ (సమీర్ ఖాకర్‌గా)
*1994: ఈనా మీనా డీకా – ఈనాస్ నైబర్ (అన్‌క్రెడిటెడ్)
*1994: ఇన్సాఫ్ అప్నే లాహూ సే – రాణి తండ్రి (సమీర్ ఖక్కడ్ వలె)
*1994: ప్రేమ్ శక్తి – కేవల్‌చంద్
*1994: రాజా బాబు – అమావాస్
*1995: ఆటంక్ హాయ్ ఆటంక్ (సమీర్ ఖక్కర్ వలె)
*1995: పోలీస్ లాకప్ - హవల్దార్
*1995: టక్కర్ (సమీర్ ఖక్కర్ వలె)
*1995: తీన్ చోర్(చిన్న)
*1996: రిటర్న్ ఆఫ్ జ్యువెల్ థీఫ్ – కెమెరామెన్ (సమీర్ ఖక్కర్‌గా)
*1997: అగ్ని మోర్చా
*1998: చల్ ఆతీ హై క్యా ఖండాలా(టీవీ సినిమా)
*1998: ఖోటే సిక్కీ(సమీర్ ఖాకర్ గా)
*2014: హసీ తో ఫాసీ - అల్పేష్ భాయ్
*2014: జై హో – డ్రంకెన్ మ్యాన్
*2017: పటేల్ కీ పంజాబీ షాదీ
*2017: వాసప్! జిందగీ – రెహాన్ తండ్రి
*2018: పటాఖా (వైద్య)
*2023: ఫర్జీ వెబ్‌సిరీస్

## టెలివిజన్

## మరణం
స‌మీర్ క‌క్క‌ర్ శ్వాస సంబంధ స‌మస్య‌ల‌తో బాధపడుతూ ఆసుపత్రిలో చికిత్య పొందుతూ  ఆరోగ్యం క్షీణించడంతో 2023 మార్చి 16న మరణించాడు.
## మూలాలు

వర్గం:2023 మరణాలు
వర్గం:1952 జననాలు
వర్గం:హిందీ సినిమా నటులు
వర్గం:టెలివిజన్ నటులు
మధుబన్ శాసనసభ నియోజకవర్గం

**మధుబన్ శాసనసభ నియోజకవర్గం** బీహార్ రాష్ట్రంలోని శాసనసభ నియోజకవర్గాలలో ఒకటి. ఈ నియోజకవర్గం పూర్వి చంపారన్ జిల్లా, మోతీహరి లోక్‌సభ నియోజకవర్గం పరిధిలోని ఆరు శాసనసభ నియోజకవర్గాల్లో ఒకటి.

## ఎన్నికైన సభ్యులు

## మూలాలు

## వెలుపలి లంకెలు
వర్గం:బీహార్ శాసనసభ నియోజకవర్గాలు
ప్రకాష్ కోన

**ప్రకాష్ కోన రెడ్డి**, తెలంగాణకు చెందిన నవలా రచయిత, వ్యాసకర్త, కవి, సిద్ధాంతకర్త. హైదరాబాదులోని ఇంగ్లీష్ అండ్ ఫారిన్ లాంగ్వేజెస్ యూనివర్సిటీ ఇంగ్లీష్ లిటరేచర్ డిపార్ట్‌మెంట్, స్కూల్ ఆఫ్ ఇంగ్లీష్ లిటరరీ స్టడీస్ ప్రొఫెసర్‌గా ఉన్నాడు.

## జననం, విద్య
ప్రకాష్ 1967, జూలై 14న తెలంగాణ రాష్ట్ర రాజధాని హైదరాబాదులో జన్మించాడు. ఉస్మానియా విశ్వవిద్యాలయం, హైదరాబాదు విశ్వవిద్యాలయం, మిసిసిపి విశ్వవిద్యాలయాల్లో చదివాడు.

## రచనా రంగం
మార్క్సిజం, అరాచకవాదం, అవాంట్-గార్డ్ కవిత్వం, మూడవ ప్రపంచ ప్రతిఘటన రచన, వివాద సినిమా వంటి అంశాలపై రచనలు చేశాడు.

## గ్రంథాలు
* *కంజూరీర్ ఆఫ్ నైట్స్*
* *హౌ ఐ ఇన్వెంటెడ్ మై సెల్ఫ్ యాజ్ "ప్రకాష్ కోన"*
* *నంక్ స్టాన్స్* [క్రియేటివ్ నాన్-ఫిక్షన్: 2009, క్రాసింగ్ CHAOS ఎనిగ్మాటిక్ ఇంక్, అంటారియో, కెనడా]
* *వర్డ్స్ ఆన్ లిప్స్ ఆఫ్ ఎ స్ట్రేంజర్* [2005, రైటర్స్ వర్క్‌షాప్, కలకత్తా]
* *పెరల్స్ ఆఫ్ యాన్ స్ట్రంగ్ నెక్లెస్* [ఫిక్షన్: 2005, ఫ్యూగ్ స్టేట్ ప్రెస్, న్యూయార్క్] 
* *లిటరరీ క్రిటిసిజం: ఎ స్టడీ ఆఫ్ ప్లూరలిజం (విట్‌జెన్‌స్టెయిన్, చోమ్‌స్కీ అండ్ డెరిడా)* [థియరీ: 2004, విజ్డమ్ హౌస్ పబ్లికేషన్స్, లీడ్స్, ఇంగ్లాండ్]
* *స్ట్రీట్త దట్ స్మెల్ ఆఫ్ డైయింగ్ రోజెస్*
* *పోయమ్స్ ఫర్ హర్ (కోన ప్రకాష్ రెడ్డి)** [కవిత్వం: 1999, రైటర్స్ వర్క్‌షాప్, కలకత్తా]
* *యూ అండ్ అదర్ పోయమ్స్ (కోన ప్రకాష్ రెడ్డి)** [కవిత్వం: 1997, రైటర్స్ వర్క్‌షాప్, కలకత్తా]

## ఇతర వివరాలు

* వ్యాసాలు, కాల్పనిక విగ్నేట్స్‌తో సహా ఇతర రచనలు ఇంటర్నెట్‌లో విస్తృతంగా ప్రచురించబడ్డాయి.
* 2010 ఆగస్టులో కోన *ఎమర్జెన్సీ వెర్స్ - పొయెట్రీ ఇన్ డిఫెన్స్ ఆఫ్ ది వెల్ఫేర్ స్టేట్ అనే* రాజకీయ కవితల ఇ-బుక్ సంకలనానికి అలాన్ మోరిసన్ సంపాదకత్వం వహించారు.

## మూలాలు

వర్గం:జీవిస్తున్న ప్రజలు
వర్గం:1967 జననాలు
వర్గం:హైదరాబాదు జిల్లా వ్యక్తులు
వర్గం:హైదరాబాదు జిల్లా అనువాద రచయితలు
వర్గం:హైదరాబాదు జిల్లా ఉపాధ్యాయులు
వర్గం:హైదరాబాదు జిల్లా రచయితలు
వర్గం:హైదరాబాదు జిల్లా కవులు
2016 హైదరాబాదు మహానగర పాలక సంస్థ ఎన్నికలు

హైదరాబాదు మహానగర పాలక సంస్థలోని మొత్తం 150 వార్డులకు సభ్యులను ఎన్నుకునేందుకు 2016 ఫిబ్రవరి 2న హైదరాబాదు మహానగర పాలక సంస్థ ఎన్నికలు నిర్వహించబడ్డాయి. తెలంగాణ రాష్ట్ర సమితి పార్టీ 99 వార్డులలో ఘనవిజయం సాధించగా, 44 వార్డులతో ఆల్ ఇండియా మజ్లిస్-ఇ-ఇత్తెహాదుల్ ముస్లిమీన్ రెండవ స్థానంలో నిలిచింది. గతంలో 2010లో జరిగిన హైదరాబాదు మహానగర పాలక సంస్థ ఎన్నికలలో అతిపెద్ద పార్టీగా అవతరించిన భారత జాతీయ కాంగ్రెస్ 2 వార్డులను మాత్రమే గెలుచుకుని పరాజయం పాలైంది.

## ఎన్నికల షెడ్యూల్
తెలంగాణ రాష్ట్ర ఎన్నికల సంఘం హైదరాబాదు మహానగర పాలక సంస్థ ఎన్నికల షెడ్యూల్‌ను 2016 జనవరి 8న ప్రకటించింది.

## వార్డుల వారీగా ఫలితాలు
2015 ఫిబ్రవరి 5న 2016 హైదరాబాదు మహానగర పాలక సంస్థ ఎన్నికల ఫలితాలు ప్రకటించబడ్డాయి. తెలంగాణ రాష్ట్ర సమితి మున్సిపల్ కార్పొరేషన్‌లో 99 స్థానాల్లో బలమైన మెజారిటీని గెలుచుకోగా, ఆల్ ఇండియా మజ్లిస్-ఇ-ఇత్తెహాదుల్ ముస్లిమీన్ 44 స్థానాలను గెలుచుకుంది. మొత్తం 1,333 మంది అభ్యర్థులలో దాదాపు 1,000 మంది తమ డిపాజిట్ కోల్పోయారు, మొత్తం ఓట్లలో 1/6వ వంతును సాధించలేకపోయారు.

## మూలాలు

వర్గం:తెలంగాణ స్థానిక సంస్థల ఎన్నికలు
వర్గం:హైదరాబాదు
కుత్తే

**కుత్తే** 2023లో విడుదలైన హిందీ సినిమా.  లవ్ ఫిల్మ్స్, టీ- సిరీస్ ఫిల్మ్స్, విశాల్ భరద్వాజ్ ఫిల్మ్స్ బ్యానర్‌లపై విశాల్ భరద్వాజ్, లవ్ రంజన్, భూషణ్ కుమార్, క్రిషన్ కుమార్ నిర్మించిన ఈ సినిమాకు ఆస్మాన్ భరద్వాజ్ దర్శకత్వం వహించాడు. టబు, అర్జున్ కపూర్, కొంకణా సేన్ శర్మ, నసీరుద్దీన్ షా ప్రధాన పాత్రల్లో నటించిన ఈ సినిమా జనవరి 16న విడుదలైంది. కుత్తే సినిమా మార్చి 15న నెట్‌ఫ్లిక్స్‌ ఓటీటీలో విడుదలైంది.

## నటీనటులు

* టబు -పమ్మి సంధుగా  
* అర్జున్ కపూర్ - గోపాల్ తివారీ  
* నసీరుద్దీన్ షా - నారాయణ్ ఖోబ్రే 
* కొంకణా సేన్ శర్మ - లక్ష్మీ శర్మ  
* రాధికా మదన్ - లవ్లీ ఖోబ్రే, నారాయణ్ కూతురు   
* కుముద్ మిశ్రా - పాజీగా
* శార్దూల్ భరద్వాజ్ - డానీ దండేకర్‌  
* లవిష్క గుప్తా - గోపాల్ కూతురు 
* ఆశిష్ విద్యార్థి - హ్యారీ 
* విజయంత్ కోహ్లీ - మామూ  
* జే ఉపాధ్యాయ్ - సూర్తి 
* సంతోష్ జువేకర్ - పోలీస్ ఇన్‌స్పెక్టర్‌  
* అనురాగ్ కశ్యప్ - రాజకీయ నాయకుడి  
* విజయ్ కుమార్ సింగ్ - శంకర్‌  
* జగ్బీర్ సింగ్ పన్ను - పోలీస్ ఇన్‌స్పెక్టర్‌ 
* ఆస్మాన్ భరద్వాజ్ - రాజీవ్ మిశ్రా  
* బ్రిజ్ గోపాల్ - మనోహర్ 
* అశ్విని మిశ్రా - పోలీసు కమిషనర్‌  
* అజిత్ షిధాయే - జహంగీర్‌

## పాటలు

## మూలాలు

## బయటి లింకులు
* 

వర్గం:హిందీ సినిమాలు
ది ఎలిఫెంట్ విష్పరర్స్

**ది ఎలిఫెంట్‌ విష్పరర్స్‌** (ఆంగ్లం: The Elephant Whisperers) అనేది అనాథ ఏనుగులను సంరక్షించే ఓ దంపతుల వాస్తవ జీవన ఆధారంగా 2022లో రూపొందించిన భారతీయ లఘుచిత్రం. తమిళ భాషలో తెరకెక్కిన ఈ చిత్రానికి తన మొదటి ప్రయత్నంగా డాక్యుమెంటరీ ఫిల్మ్ మేకర్ కార్తికి గోన్సాల్వేస్ దర్శకత్వం వహించింది. సిఖ్యా ఎంటర్‌టైన్‌మెంట్ నిర్మించిన ఈ చిత్రం 2022 నవంబరు 9న అమెరికాలోని డాక్యుమెంటరీ ఫిల్మ్ ఫెస్టివల్ అయిన డాక్ ఎన్‌వైసి(Doc NYC) లో ప్రదర్శించబడింది. కాగా ఈ చిత్రాన్ని 2022 డిసెంబరు 8న నెట్‌ఫ్లిక్స్(Netflix) ప్రపంచవ్యాప్తంగా స్ట్రీమింగ్ చేసింది.

ది ఎలిఫెంట్ విష్పరర్స్ చిత్రం 95వ అకాడమీ అవార్డ్స్‌లో ఉత్తమ డాక్యుమెంటరీ షార్ట్ ఫిల్మ్‌ కేటగిరిలో అవార్డును గెలుచుకుంది, ఆ విభాగంలో అకాడమీ అవార్డును గెలుచుకున్న మొదటి భారతీయ చిత్రంగా నిలిచింది. ప్రతిష్ఠాత్మక ఆస్కార్‌ అవార్డు సొంతం చేసుకోవడం దేశవ్యాప్తంగా సినీ ప్రేమికులతోపాటు ప్రపంచవ్యాప్తంగా ఉన్న భారతీయులకు ఎంతో గర్వకారణం.

ఈ లఘుచిత్ర కథకు మూలకారకులైన బొమ్మన్‌, బెల్లి దంపతులను తమిళనాడు రాష్ట్రప్రభుత్వం ఘనంగా సత్కరించింది. ఈ సందర్భంగా మావటీలకు వారి స్వస్థలాల్లోనే పక్కా ఇళ్ళను నిర్మించనున్నట్లు ప్రకటించడంతో పాటు కోయంబత్తూరు జిల్లా సాడివయల్‌ ప్రాంతంలో రూ.8 కోట్ల వ్యయంతో ఏనుగుల సంరక్షణా కేంద్రం ఏర్పాటుచేస్తున్నట్టు పేర్కొంది. ప్రస్తుతం ఆనమలై పులుల అభయారణ్యం వద్దనున్న ఏనుగుల సంరక్షణ కేంద్రంలో కూడా మెరుగైన సదుపాయాలు కల్పించనున్నారు.

## నేపథ్యం
నీలగిరి జిల్లా ముదుమలై రిజర్వుడ్‌ ఫారె్‌స్టలోని రఘు, అమ్ము అనే రెండు ఏనుగు పిల్లలను బొమ్మన్‌, బెల్లీ దంపతులు పెంచిన తీరు ది ఎలిఫెంట్‌ విష్పరర్స్‌ లఘుచిత్రానికి కథాంశం. గాయపడిన శిశువు ఆరోగ్యవంతమైన బాల్యదశకు ఎదగడానికి వారు చాలా కష్టపడతారు. వీరికి, ఏనుగు మధ్య బలమైన అనుబంధం ఏర్పడుతుంది. భారతదేశంలోని తమిళనాడు రాష్ట్రంలోని ముదుమలై నేషనల్ పార్క్‌లో చిత్రీకరించిన ఈ డాక్యుమెంటరీ సహజ సౌందర్యాన్ని కూడా హైలైట్ చేస్తుంది. ఇది ప్రకృతికి అనుగుణంగా గిరిజన ప్రజల జీవితాన్ని అన్వేషిస్తుంది.

ఈ చిత్రంలో జంతువులు, మానవుల మధ్య బంధం హృదయాన్ని హత్తుకునే కథ మాత్రమే కాదు, భారతీయ సంస్కృతి, పర్యావరణ పరిరక్షణ ఆవశ్యకతను కూడా ఆవిష్కరించారు.

## పురస్కారాలు

## చిత్రమాలిక

దస్త్రం:Raghu Juvenile Camp Elephant Bathing Theppakadu Mudumalai Mar21 A7C 00611.jpg|తమిళనాడులోని ముదుమలై నేషనల్ పార్క్‌లో రఘు
దస్త్రం:Ammu Juvenile Camp Elephant Mudumalai Mar21 A7C 00307.jpg|ముదుమలై నేషనల్ పార్క్‌లో అమ్ము
దస్త్రం:A family group of elephants in Mudumalai TR AJTJohnsingh.jpg|ముదుమలై టైగర్ రిజర్వ్‌లో ఏనుగుల కుటుంబం


## మూలాలు

వర్గం:ఇండియన్ షార్ట్ డాక్యుమెంటరీ ఫిల్మ్స్
వర్గం:డాక్యుమెంటరీ సినిమాలు
వర్గం:అమెరికన్ షార్ట్ డాక్యుమెంటరీ ఫిల్మ్స్
వర్గం:వర్గం:అకాడమీ అవార్డు విజేతలు
వర్గం:లఘు చలనచిత్రాలు
యాంగర్ టేల్స్

**యాంగర్ టేల్స్** 2023లో విడుదలైన వెబ్‌సిరీస్. హాట్‌స్టార్ స్పెషల్స్ సమర్పణలో శ్రీధర్ రెడ్డి, సుహాస్ నిర్మించిన ఈ వెబ్‌సిరీస్ కు నితిన్ ప్రభల తిలక్ దర్శకత్వం వహించాడు. తరుణ్ భాస్కర్, మడోన్నా సెబాస్టియన్, సుహాస్, వెంకటేష్ మహా, బిందు మాధవి ప్రధాన పాత్రల్లో నటించిన ఈ వెబ్‌సిరీస్ మార్చి 9న డిస్నీ ప్లస్ హాట్‌స్టార్ ఓటీటీలో విడుదలైంది.
## ఎపిసోడ్స్
### బెనిఫిట్‌షో
### ఫుడ్ ఫెస్టివల్
### యాన్ ఆఫ్టర్ నూన్ న్యాప్
### హెల్మెట్ హెడ్
## నటీనటులు
* తరుణ్ భాస్కర్
* మడోన్నా సెబాస్టియన్
* సుహాస్
* వెంకటేష్ మహా
* బిందు మాధవి
* రవీంద్ర విజయ్
* ఫణి ఆచార్య
* సుధ
* అనంత్

## మూలాలు

వర్గం:2023 తెలుగు వెబ్​సిరీస్‌
రవి చౌధరి

**రవి చౌధరి** (Eng:Ravi Chaudhary) భారత సంతతికి చెందిన రక్షణ నిపుణుడు, ఇతను అమెరికా ఎయిర్‌ ఫోర్స్‌లో వివిధ హోదాల్లో పనిచేశారు. ఆపరేషనల్, ఇంజినీరింగ్, సీనియర్‌ స్టాఫ్‌ అసైన్‌మెంట్లు వంటి వైవిధ్యమైన అంశాల్లో కీలక బాధ్యతలు నిర్వర్తించారు. సి–17 పైలట్‌గా అఫ్గానిస్తాన్, ఇరాక్‌ యుద్ధ విధుల్లో పాలుపంచుకున్నారు. సిస్టమ్స్‌ ఇంజినీర్‌ కూడా అయిన చౌధరి నాసాలోనూ పనిచేశారు.

## కుటుంబ నేపథ్యం
రవి తల్లిదండ్రులు భారతదేశంలోని హర్యానా, ఉత్తర ప్రదేశ్ నుండి అమెరికాకు వలస వచ్చారు, ఇతని తాతలు, మేజర్ ప్రతాప్ సింగ్, డిప్యూటీ ఇన్‌స్పెక్టర్ ఫెరూ సింగ్ భారత సైన్యం కోసం రెండవ ప్రపంచ యుద్ధంలో పోరాడారు, ఇంకా ఇండియన్ పోలీస్ ఫోర్స్‌లో పనిచేశారు, అతని తండ్రి, డాక్టర్ సురేంద్ర పాల్ సింగ్ చౌధరి, యునైటెడ్ స్టేట్స్ డిపార్ట్‌మెంట్ ఆఫ్ అగ్రికల్చర్‌లో రిటైర్డ్ ఇన్‌స్పెక్టర్.  చౌదరి తల్లి, రాజ్ మోహిని చౌధరి, యూనివర్సిటీ ఆఫ్ మిన్నెసోటాలో రీసెర్చ్ అసిస్టెంట్‌గా పనిచేశారు, ఈమె సౌత్ ఆసియన్ కమ్యూనిటీ కోసం వాదించే ఒక సంస్థ యొక్క చీఫ్ ఆపరేటింగ్ ఆఫీసర్ గా ఉన్నారు, సోదరుడు స్టేట్ సెనేటర్ సత్వీర్ చౌదరి మిన్నెసోటా చరిత్రలో మొదటి ఆసియా అమెరికన్ శాసనసభ్యుడిగా పనిచేశారు. సోదరి లయోలా విశ్వవిద్యాలయంలో జీవశాస్త్ర ప్రొఫెసర్.

## విద్య

* జార్జ్‌టౌన్ విశ్వవిద్యాలయంజార్జ్‌టౌన్ విశ్వవిద్యాలయం నుండి 2011 - 2017 సంవత్సరంలో డాక్టరేట్ ఆఫ్ లిబరల్ స్టడీస్, ఎగ్జిక్యూటివ్ లీడర్‌షిప్ & ఇన్నోవేషన్డాక్టరేట్ ఆఫ్ లిబరల్ స్టడీస్, ఎగ్జిక్యూటివ్ లీడర్‌షిప్ & ఇన్నోవేషన్. 
* సెయింట్ మేరీస్ యూనివర్సిటీసెయింట్ మేరీస్ యూనివర్సిటీ నుండి 1997 - 1999 సంవత్సరంలో మాస్టర్ ఆఫ్ సైన్స్ (MS), ఇండస్ట్రియల్ ఇంజనీరింగ్ (NASA గ్రాడ్యుయేట్ స్టూడెంట్ రీసెర్చ్ ప్రోగ్రామ్ ఫెలోషిప్) మాస్టర్ ఆఫ్ సైన్స్ (MS), ఇండస్ట్రియల్ ఇంజనీరింగ్ (NASA గ్రాడ్యుయేట్ స్టూడెంట్ రీసెర్చ్ ప్రోగ్రామ్ ఫెలోషిప్)
* యునైటెడ్ స్టేట్స్ ఎయిర్ ఫోర్స్ అకాడమీయునైటెడ్ స్టేట్స్ ఎయిర్ ఫోర్స్ అకాడమీ నుండి 1989 - 1993 సంవత్సరంలో బ్యాచిలర్ ఆఫ్ సైన్స్ (BS), ఏరోస్పేస్, ఏరోనాటికల్, ఆస్ట్రోనాటికల్ ఇంజనీరింగ్బ్యాచిలర్ ఆఫ్ సైన్స్ (BS), ఏరోస్పేస్, ఏరోనాటికల్, ఆస్ట్రోనాటికల్ ఇంజనీరింగ్
* ఫెడరల్ ఎగ్జిక్యూటివ్ ఇన్స్టిట్యూట్, ఆఫీస్ ఆఫ్ పర్సనల్ మేనేజ్‌మెంట్ఫెడరల్ ఎగ్జిక్యూటివ్ ఇన్స్టిట్యూట్, ఆఫీస్ ఆఫ్ పర్సనల్ మేనేజ్‌మెంట్ నుండి ప్రజాస్వామ్య సమాజానికి నాయకత్వంప్రజాస్వామ్య సమాజానికి నాయకత్వం 
* USAF ఎయిర్ కమాండ్, స్టాఫ్ కాలేజ్USAF ఎయిర్ కమాండ్, స్టాఫ్ కాలేజ్ నుండి 2005 - 2006 సంవత్సరంలో మిలిటరీ ఆపరేషనల్ ఆర్ట్, సైన్స్/స్టడీస్మాస్టర్స్, మిలిటరీ ఆపరేషనల్ ఆర్ట్, సైన్స్/స్టడీస్ మాస్టర్స్ డిగ్రీ పూర్తి చేశాడు.

## వృత్తి
రవి 1993–2015 నుంచి 22 ఏళ్లపాటు అమెరికా ఎయిర్‌ఫోర్స్‌‌లో ఉద్యోగ బాధ్యతలు చేపట్టారు ఫెడరల్ ఏవియేషన్ అడ్మినిస్ట్రేషన్ (FAA) తో రీజియన్స్, సెంటర్ ఆపరేషన్స్‌కు ఎగ్జిక్యూటివ్ డైరెక్టర్‌గా కూడా ఉన్నారు. FAAలో చేరడానికి ముందు, రవి ఎయిర్ ఫోర్స్ అధికారి, కమాండర్, ఎయిర్ ఫోర్స్ డిస్ట్రిక్ట్ ఆఫ్ వాషింగ్టన్, జాయింట్ బేస్ ఆండ్రూస్, మేరీల్యాండ్‌కి ఎగ్జిక్యూటివ్ ఆఫీసర్‌గా పనిచేశారు, యూఎస్‌ డిపార్ట్‌మెంట్‌ ఆఫ్‌ ట్రాన్స్‌పోర్టేషన్‌లో సీనియర్‌ ఎగ్జిక్యూటివ్‌గా ఉన్నారు. ఆసియా అమెరికన్లు, పసిఫిక్ ద్వీపవాసులపై అధ్యక్షుడి (ఒబామా) సలహా సంఘం సభ్యుడిగా పనిచేశాడు. 2023 మార్చి నెలలో అమెరికా రక్షణశాఖలో వైమానిక దళానికి సహాయ మంత్రిగా రవినియామకానికి సెనెట్‌ ఆమోదం తెలిపిందిhttps://telugustop.com/us-president-joe-biden-re-nominates-half-a-dozen-indian-americans-to-key-administration-positions.

## మూలాలు


వర్గం:భారతీయ అమెరికన్
వర్గం:రక్షణ మంత్రులు
వర్గం:నాసా శాస్త్రవేత్తలు
కాలింపాంగ్ శాసనసభ నియోజకవర్గం

**కాలింపాంగ్ శాసనసభ నియోజకవర్గం** పశ్చిమ బెంగాల్ రాష్ట్రంలోని శాసనసభ నియోజకవర్గాలలో ఒకటి. ఈ నియోజకవర్గం కాలింపాంగ్ జిల్లా, డార్జిలింగ్ లోక్‌సభ నియోజకవర్గం పరిధిలోని ఏడు శాసనసభ నియోజకవర్గాల్లో ఒకటి.

## ఎన్నికైన సభ్యులు

## మూలాలు

వర్గం:పశ్చిమ బెంగాల్ శాసనసభ నియోజకవర్గాలు
కస్టడీ

**కస్టడీ** 2023లో విడుదలైన తెలుగు సినిమా. పవన్‌కుమార్‌ సమర్పణలో శ్రీనివాసా సిల్వర్ స్క్రీన్ బ్యానర్‌పై శ్రీనివాస చిట్టూరి నిర్మించిన ఈ సినిమాకు వెంకట్ ప్రభు దర్శకత్వం వహించాడు. అక్కినేని నాగ చైతన్య, కృతి శెట్టి, అరవింద్ స్వామి, శరత్‌కుమార్ ప్రధాన పాత్రల్లో నటించిన ఈ సినిమా టీజర్‌ను మార్చి 16న విడుదల చేసి, సినిమాను మే 12న విడుదలవగా, అమెజాన్ ప్రైమ్ ఓటీటీలో జూన్ 9 నుండి స్ట్రీమింగ్ ప్రారంభమైంది.

## నటీనటులు
* అక్కినేని నాగ చైతన్య
* కృతి శెట్టి
* అరవింద్ స్వామి
* శరత్‌కుమార్
* ప్రియమణి 
* రామ్‌కీ 
* సంపత్ రాజ్  
* ప్రేమ్ అమరెన్
*వెన్నెల కిశోర్   
*ప్రేమి విశ్వనాధ్ 

## పాటల జాబితా
*హెడ్ అప్ హై , రచన: రామజోగయ్య శాస్త్రి,,శ్రీ శివాని వి. పి గానం. అరుణ్ కౌండిన్య , అసలకోలార్ 
*టైమ్ లేస్ లవ్ , రచన: రామజోగయ్య శాస్త్రి, గానం.కపిల్ కపిలాన్
*అమ్మో నీ రుక్మిణీ , రచన : రామజోగయ్య శాస్త్రి , గానం. ప్రేమ్ జీ అమరెన్, మనసి , మహదేవన్
*అన్నా తమ్ములంటే , రచన: రామజోగయ్య శాస్త్రి గానం. విజయ్ ఏసుదాస్ 
*
*

## సాంకేతిక నిపుణులు
*బ్యానర్:  శ్రీనివాసా సిల్వర్ స్క్రీన్ 
*నిర్మాత:  శ్రీనివాస చిట్టూరి
*కథ, స్క్రీన్‌ప్లే, దర్శకత్వం:  వెంకట్ ప్రభు 
*సంగీతం: ఇళయరాజా, యువన్ శంకర్ రాజా
*సినిమాటోగ్రఫీ: ఎస్.ఆర్.కతిర్ 
* ఎడిటర్:  వెంకట్ రాజన్
* మాటలు: అబ్బూరి రవి 
* ఫైట్స్: స్టాన్ శివ, మహేష్ మాథ్యూ 
* ఆర్ట్ డైరెక్టర్: డి.వై. సత్యనారాయణ

## మూలాలు

## బయటి లింకులు
* 

వర్గం:2023 తెలుగు సినిమాలు
వారిజా రాణి

**ఆచార్య వారిజా రాణి** తెలంగాణ రాష్ట్రానికి చెందిన సాహితీవేత్త, ఆచార్యురాలు. ప్రస్తుతం హైదరాబాద్ సెంట్రల్ యూనివర్శిటీలో ఆచార్యులుగా బాధ్యతలు నిర్వహిస్తోంది.

## జననం, విద్య
వారిజా రాణి పాలెపు గుండయ్య - ఉషారాణి దంపతులకు తెలంగాణ రాష్ట్ర జగిత్యాల జిల్లా, ధర్మపురిలో జన్మించింది. గుండయ్య ప్రభుత్వ టీచర్‌గా పనిచేసి విరమణ పొందాడు. 1992లో కాకతీయ విశ్వవిద్యాలయం నుండి బీఏలో గోల్డ్‌ మెడల్‌ సాధించిన వారిజా రాణి ఉస్మానియా విశ్వవిద్యాలయం నుంచి తెలుగు, సంస్కృత భాషల్లో పీజీ, తెలుగు విశ్వవిద్యాలయంలో జర్నలిజంలో పీజీ పూర్తి చేసింది. ఆ తరువాత హైదరాబాదు విశ్వవిద్యాయలంలో ఎంఫిల్‌ తోపాటు, ఆచార్య ముదిగొండ వీరభద్రయ్య పర్యవేక్షణలో తెలుగు, సంస్కృత కావ్యాలపై పరిశోధన చేసి పీహెచ్‌డీ పట్టా పొందింది.

## వ్యక్తిగత జీవితం
వారిజా రాణికి గుండి విష్ణుప్రసాద్‌ తో వివాహం జరిగింది. విష్ణుప్రసాద్‌ ఐసీఐసీఐ రీజనల్‌ హెడ్‌గా పనిచేసి రిటైర్‌ అయ్యాడు. కుమారుడు ముకుంద్‌ శాస్త్రి అమెరికాలో ఎంఎస్‌ పూర్తిచేసి, ఢిల్లీలో సాఫ్ట్‌వేర్‌ ఉద్యోగం చేస్తున్నాడు.

## ఉద్యోగ జీవితం
భారత ప్రభుత్వ సాంస్కృతిక మంత్రిత్వ శాఖ ద్వారా ప్రతిభావంతులైన యువతకు ప్రదానం చేసే సాహిత్యంలో జాతీయ స్కాలర్‌షిప్ కు ఎంపికైంది. విశ్వవిద్యాలయ స్థాయిలో 11 సంవత్సరాలుగా బోధనారంగంలో ఉంది. వారిజా రాణి పర్యవేక్షణలో నలుగురు విద్యార్థులు పీహెచ్‌డీ డిగ్రీలు పొందగా, మరో 15 మంది విద్యార్థులు పీహెచ్‌డీ కోర్సును అభ్యసిస్తున్నారు.

ఉస్మానియా విశ్వవిద్యాలయం తెలుగు శాఖలో అసిస్టెంట్‌ ప్రొఫెసర్‌గా కొంతకాలం పనిచేసింది. తెలంగాణ మహిళా విశ్వవిద్యాలయం తెలుగు శాఖాధిపతిగా పనిచేస్తున్న సమయంలోనే 2023 మార్చి 16న మహిళా విశ్వవిద్యాలయం ప్రిన్సిపాల్‌గా నియమితులయింది.

## సాహిత్యరంగం
వారిజా రాణి జాతీయ, అంతర్జాతీయ సదస్సుల్లో పాల్గొన్నది. తెలంగాణలో ఎరుకల భాష, బంజారా లిపిపై పరిశోధనలు పనిచేసింది. భారత ప్రభుత్వ సమాచార శాఖ ప్రాంతీయ సెన్సార్‌బోర్డు సభ్యురాలిగా రెండేళ్ళపాటు సేవలందించింది.

### రచనలు
# రాజయోగి శ్రీ గుండి రాజన్న శాస్త్రి

### పరిశోధనానుభవం
# బి.రమణారావు కథలు-కుటుంబ జీవన చిత్రణ (కేంద్రీయ విశ్వవిద్యాలయం, హైదరాబాద్) - **ఎం.ఫిల్.**
# తెలుగు, సంస్కృత కావ్యాల్లో ప్రక్రియా భేదంతో వచ్చిన ఒకే ఇతివృత్త కావ్యాల అధ్యయనం (కేంద్రీయ విశ్వవిద్యాలయం) - **పిహెచ్.డి.**

ప్రాచీన తెలుగు కవుల విమర్శ దృక్పథాలు అనే అంశంపై కేంద్ర ప్రభుత్వ సాంస్కృతిక శాఖ ఆధ్వర్యంలో జూనియర్ రీసెర్చ్ ఫెలోగా 2 సంవత్సరాల పరిశోధన చేశారు. 

మహాభారతం స్త్రీవాద దృక్కోణ అధ్యయనం అనే అంశంపై యూజీసీ నుండి మైనర్ రీసెర్చ్ ప్రాజెక్టు పరిశోధన చేశారు.

### బోధనానుభవం
ఆంధ్ర విద్యాలయ స్నాతకోత్తర కేంద్రం 2004-2007 2007 నుండి ఉస్మానియా విశ్వవిద్యాలయంలో ప్రవేశం. 

### పత్ర సమర్పణలు
10 సదస్సుల్లో వివిధ అంశాలపై పత్ర సమర్పణలువివిధ పత్రికల్లో 20 పరిశోధన వ్యాసాల ప్రచురణ

### గ్రంథ ప్రచురణలు
ప్రాచీన తెలుగు కవుల విమర్శ దృక్పథాలు- 2012

### సంపాదకత్వం
# ఆధునిక సాహిత్య విమర్శ రీతులు 2006 
# ఆధునిక సాహిత్య విమర్శకులు-ప్రస్థానాలు (తొలి, మలి తరాలు)
# ఆధునిక సాహిత్య విమర్శకులు-ప్రస్థానాలు (సమకాలికులు) 2009
# రాజయోగి గుండి రాజన్న శాస్త్ర గ్రంథ ప్రచురణ 2013

## మూలాలు

వర్గం:జీవిస్తున్న ప్రజలు
వర్గం:జగిత్యాల జిల్లా కవులు
వర్గం:జగిత్యాల జిల్లా మహిళలు
వర్గం:జగిత్యాల జిల్లా ఉపాధ్యాయులు
వర్గం:జగిత్యాల జిల్లా సాహితీ పరిశోధకులు
వర్గం:సాహిత్యంలో మహిళలు
వర్గం:తెలుగు సాహిత్య పరిశోధకులు
వర్గం:ఉస్మానియా విశ్వవిద్యాలయం పూర్వ విద్యార్ధులు
వర్గం:కాకతీయ విశ్వవిద్యాలయం పూర్వ విద్యార్థులు
వర్గం:తెలుగు విశ్వవిద్యాలయం పూర్వ విద్యార్థులు
నానో సాంకేతికత

**నానోటెక్నాలజీ** అనేది అత్యంత సూక్ష్మమైన పదార్థాలు, పరికరాల రూపకల్పన, ఉత్పత్తి, మార్పిడి గురించి చర్చించే శాస్త్ర సాంకేతిక విభాగం. నానోస్కేల్ అనేది కొన్ని నానోమీటర్ల పరిమాణంలో ఉండే వస్తువులను సూచిస్తుంది. నానోమీటర్ అనేది మీటర్‌లో బిలియన్ వంతు, ఇది దాదాపు ఒకే అణువు లేదా పరమాణువు పరిమాణం.

నానోటెక్నాలజీ అధ్యయనం 1950లలో స్కానింగ్ టన్నెలింగ్ సూక్ష్మదర్శిని అభివృద్ధితో ప్రారంభమైంది. ఇది మొదటిసారిగా విడిగా పరమాణువులు, అణువులను చూసేందుకు పరిశోధకులను అనుమతించింది. అప్పటి నుండి, ఔషధం, ఎలక్ట్రానిక్స్, ఎనర్జీ, మెటీరియల్ సైన్స్ వంటి రంగాలలో అనువర్తనాలతో ఈ రంగం వేగంగా అభివృద్ధి చెందింది.

## అనువర్తనాలు
నానోటెక్నాలజీ అత్యంత ముఖ్యమైన అనువర్తనాల్లో ఒకటి వైద్యశాస్త్రం. నానోపార్టికల్స్ శరీరంలోని నిర్దిష్ట కణాలు లేదా కణజాలాలను లక్ష్యంగా చేసుకునేలా రూపొందించబడతాయి, మందులు నేరుగా ప్రభావిత ప్రాంతానికి పంపిణీ చేయబడతాయి. ఈ లక్ష్య విధానం దుష్ప్రభావాలను తగ్గించగలదు, చికిత్సల ప్రభావాన్ని పెంచుతుంది.

నానోటెక్నాలజీ పరిశోధన యొక్క మరొక ప్రాంతం ఎలక్ట్రానిక్స్‌లో ఉంది. కంప్యూటర్ చిప్‌లు, బ్యాటరీల వంటి వేగవంతమైన, చిన్న, మరింత సమర్థవంతమైన పరికరాలను రూపొందించడానికి నానోస్కేల్ మెటీరియల్‌లను ఉపయోగించవచ్చు. ఉదాహరణకు, కార్బన్ నానోట్యూబ్‌లు ఒక రకమైన నానోస్కేల్ మెటీరియల్, ఇవి వాటి అసాధారణమైన బలం, వశ్యత, వాహకత కారణంగా ఎలక్ట్రానిక్స్‌లో విప్లవాత్మక మార్పులు చేయగల సామర్థ్యాన్ని కలిగి ఉంటాయి.

నానోటెక్నాలజీ ప్రత్యేక లక్షణాలతో కొత్త పదార్థాలను అభివృద్ధి చేయడానికి కూడా ఉపయోగించబడుతోంది. ఉదాహరణకు, నానోపార్టికల్స్ బలమైన, మరింత మన్నికైన లేదా మెరుగైన రసాయన లక్షణాలను కలిగి ఉండే పదార్థాలను రూపొందించడానికి ఉపయోగించవచ్చు. నానో మెటీరియల్స్ తేలికైన, బలమైన మిశ్రమ పదార్థాల నుండి వాటి వాతావరణంలో మార్పులకు ప్రతిస్పందించే స్మార్ట్ మెటీరియల్స్ వరకు ప్రతిదీ సృష్టించడానికి ఉపయోగించవచ్చు.

నానోటెక్నాలజీ యొక్క సంభావ్య ప్రయోజనాలు ఉన్నప్పటికీ, దాని భద్రత, నైతిక చిక్కుల గురించి కూడా ఆందోళనలు ఉన్నాయి. నానోపార్టికల్స్ మానవ ఆరోగ్యం, పర్యావరణంపై ప్రతికూల ప్రభావాలను చూపుతాయని కొందరు పరిశోధకులు ఆందోళన చెందుతున్నారు. అదనంగా, పరమాణు, పరమాణు స్కేల్ వద్ద పదార్థాన్ని మార్చగల సామర్థ్యం దుర్వినియోగానికి సంభావ్యత గురించి నైతిక ప్రశ్నలను లేవనెత్తుతుంది.

ఈ ఆందోళనలను పరిష్కరించడానికి, పరిశోధకులు, విధాన రూపకర్తలు నానోటెక్నాలజీ అభివృద్ధి, ఉపయోగం కోసం మార్గదర్శకాలు, నిబంధనలను అభివృద్ధి చేయడానికి కృషి చేస్తున్నారు. ఈ ప్రయత్నాలలో సూక్ష్మ పదార్ధాల భద్రతను నిర్ధారించడానికి టెస్టింగ్ ప్రోటోకాల్‌లను అభివృద్ధి చేయడం, అలాగే సాంకేతికత యొక్క సంభావ్య నైతిక, సామాజిక చిక్కులను పరిగణనలోకి తీసుకోవడం వంటివి ఉన్నాయి.

ముగింపులో, నానోటెక్నాలజీ అనేది విస్తృత శ్రేణి అనువర్తనాల కోసం గణనీయమైన సంభావ్యతతో వేగంగా అభివృద్ధి చెందుతున్న రంగం. మెడిసిన్ నుండి ఎలక్ట్రానిక్స్ నుండి మెటీరియల్ సైన్స్ వరకు, నానోస్కేల్‌లో మెటీరియల్‌లను రూపొందించే, మార్చగల సామర్థ్యం వివిధ రకాల పరిశ్రమలను మార్చగల సామర్థ్యాన్ని కలిగి ఉంటుంది. ఏదేమైనా, పరిశోధకులు, విధాన రూపకర్తలు ఈ సాంకేతికత అభివృద్ధి చెందుతూ, అభివృద్ధి చెందుతూనే ఉన్నందున సంభావ్య ప్రమాదాలు, నైతిక చిక్కులను కూడా పరిగణనలోకి తీసుకోవాలి.

## ఈ రంగంలో పరిశోధకులు

* రమేష్ కర్రీ

## మూలాలు

వర్గం:సాంకేతిక విజ్ఞానం